Akcija sistematske deratizacije od 7. do 10. novembra u Dimitrovgradu | Pirot Info\nNaslovna LOKALNA SAMOUPRAVA Dimitrovgrad Akcija sistematske deratizacije od 7. do 10. novembra u Dimitrovgradu\nAkcija sistematske deratizacije od 7. do 10. novembra u Dimitrovgradu\nNa teritoriji opštine Dimitrovgrad u subotu, 7. novembra, počeće akcija sistematske deratizacije, koja će trajati do 10. novembra, saopšteno je iz preduzeća za zdravstvenu zaštitu i ekologiju “SANIT M&M” iz Niša.\nSistematskom deratizacijom 7. i 8. novembra biće obuhvaćena prigradska naselja Beleš, Željuša, Gradinje, Lukavica, Gojin Dol. seoska naselja, gradsko groblje, javne zelene površine, priobalja reka Nišave i Lukavačke, kanalizacione šahte i nesanitarna deponija.\nU okviru akcije, 9. i 10. novembra, biće izvršeno postavljanje zatrovanih mamaka u domaćinstvima na području gradskog naselja.\nAkcija uništavanja glodara će se sprovoditi svakog radnog dana od 8:00 sati.\nPreduzeće “SANIT M&M” poziva građane da se pridržavaju određenih pravila, kako ne bi došlo do neželjenih posledica. U saopštenju je naglašeno da je otrov zabranjeno dirati, a u slučaju neželjenog konzumiranja, protivotrov je vitamin K1. Takođe, treba omogućiti operativcima pristup prostoru u kome se vrši postavljanje zatrovanih mamaka i onemogućiti deci i domaćim životinjama pristup izloženim mamcima.\nU slučaju nepovoljnih vremenskih prilika akcija se pomera za prvi naredni dan nakon poboljšanja vremena.\nZa dodatne informacije građani se mogu obratiti preduzeću „SANIT M&M“ na telefon: 018/258-019 i 018/243-876.\nPrethodni tekstNSZ: Prijavljivanje nezaposlenih za uključivanje u program „Moja prva plata“ ulazi u završnu fazu\nSledeći tekstŠtab za vanredne situacije: Donete nove mere i preporuke


► Kurti: Albanija i Kosovo ubuduće zajedno više da rade na položaju Albanaca iz\nLider pokreta Samoopredeljenje i kandidat za premijera Kosova Aljbin Kurti izjavio je danas, tokom sastanka sa predsednikom opštine Preševo Šćiprimom Arifijem, da Albanija i Kosovo "ubuduće treba više zajedno da rade na unapređenju položaja Albanaca, naročito onih koji žive u preševskoj dolini".\nKurti je tokom prvog zvaničnog sastanka nakon kosovskih izbora sa Albancima iz Preševa i Bujanovca rekao da institucije Kosova i Albanije ubuduće treba da budu više posvećene Albancima koji žive u drugim zemljama i da se zajedno više za njih zalažu, "u cilju povećanja zaposlenosti i smanjenja imigracije, povećanja kvaliteta obrazovanja i ostvarenja ljudskih i manjinskih prava".\nOn je ocenio da će pobeda Samoopredeljenja na izborima "dovesti do ispunjenja istorijskih napora Albanaca za ostvarivanje dostojanstvene politike ravnopravnosti" i dodao da to "već može da se oseti na svim poljima", preneli su prištinski mediji.\nPredsednik opštine Preševo Šćiprim Arifi je na sastanku u Prištini ocenio da "rezultati glasanja na poslednjim izborima na Kosovu pokazuju da se povećava poverenje građana u politiku promene", kao i da je to "dobra stvar i za Kosovo i za sve Albance".\nU prvoj zvaničnoj poseti Prištini nakon izbora 6. oktobra bili su i zamenik predsednika opštine Preševo Armend Aliu, kao i predsednik bujanovačkog ogranka Alternative za promene Arben Pajaziti.


NIŠ: Dečje odmaralište Divljana postaje centar za 220 migranata\nNIŠ - Dečje odmaralište Divljana kraj Niša postaće uskoro privremeni Centar za prihvat migranata, potvrdila je gradska većnica Tijana Đorđević Ilić.\nOna je istakla da će Divljana moći da primi 220 migranata i da će prvi od njih tu biti zbrinuti veoma brzo."Po preporuci Vlade Srbije, grad Niš je s republičkim Komesarijatom za izbeglice potpisao ugovor o ustupanju kapaciteta Divljane za smeštaj migranata. Ugovor će važiti narednih godinu dana", rekla je Đorđević Ilićeva.\nPrema njenim rečima, ugovorom je predviđeno da troškove boravka migranata u Divljani snosi Komesarijat za izbeglice. Djordjević Ilićeva je kazala da Dečije odmaralište Divljana raspolaže svim sadržajima neophodnim za prihvat migranata, ali preostaje još da narednih dana bude rešen manji problem s grejanjem.\nDečije odmaralište Divljana nalazi se u vlasništvu grada Niša, a iz gradske kase je pre par godina finansirana njegova kompletna obnova. Medjutim, i pored zadovoljavajućih uslova i prihvatljive cene za boravak đaka, interesovanje škola za organizovanje rekreativne nastave bilo je malo tako da su pansioni Divljane uglavnom bili prazni.\n« Više od 150 ruskih padobranaca na vojnoj vežbi u Srbiji Održan protest penzionera u organizaciji dva udruženja »


Komemoracija ubijenim Slaviši Kruniću i Žarku Pavloviću - Glas Srpske\nnezavisne.com 25.04.2019 10:27\nBanjaluka - Porodice, prijatelji, zaposleni, predstavnici društvenog i političkog života, oprostili su se od Slaviše Krunića i njegovog pratioca Žarka Pavlovića na komemoraciji povodom njihove smrti koja je održana u Banjaluci.\nKrunićev otac Drago je rekao da je njegov sin bio dobar čovjek koji se uvijek trudio da pomogne ljudima, te je rekao da ovo ubistvo naručeno. On je kazao da od policije očekuje i vjeruje da će uraditi svoj posao do kraja, a radnicima Krunićevih preduzeća je poručio da će porodica nastavatit raditi sve poslove koje je Slaviša započeo.\nDragan Čavić, predsjednik NDP-a, obratio se na komemoraciji kao najbliži prijatelj ubijenog Krunića.\nČavić je rekao da prave ubice nisu oni koji su raspalili rafale u Slavišu već oni koji su njegovi likvidaciju naručili kako bi svi drugi živjeli u strahu i ispunjavali njihove zahtjeve.\nDarko Ćulum, direktor Policije Republike Srpske, je nakon komemoracije rekao novinarima da policija radi na rasvjetljavanju ubistva. Dodao je da u ovom trenutku ne može govoriti o motivima i da vjeruje da će istraga dati odgovore na sva pitanja.\nKomemoracija Kruniću, predsjedniku Uprave kompanija “Sektor sekjuriti”, “Žitopeka”, “Žitoprodukt” i “Sektor ADS”, kao i Pavloviću, održala se u kongresnoj sali kompanije “Sektor sekjuriti” u Banjaluci.\nKomemoraciji su prisustvovali i predstavnici SDS-a Vukota Govedarica i Dragan Mektić, gradonačelnik Banjaluke Igor Radojičić te mnogi drugi.\nSlaviša Krunić biće sahranjen u 13 časova na porodičnom groblju u Glamočanima. Danas će u 15 časova, na groblju “Bare” biti sahranjen i Krunićev pratilac Žarko Pavlović, koji je iz Pala.\nU Glamočanima kod Banjaluke u ponedjeljak uvuče u pucnjavi su ubijena tri lica, a jedno je teško povrijeđeno iz vatrenog oružja.


Nemar prema žrtvama holokausta | Protiv Zaborava\nNemar prema žrtvama holokausta\n* ALEKSANDAR NEĆAK: Nemam razumevanja za ponašanje države\n* VERAN MATIĆ: Angažovan ugledni arhitekta, završen i film\nAUTOR: I. ŽIVANOVIĆ\nBeograd – Izgradnja memorijalnog centra na mestu nacističkog logora Sajmište u Beogradu još nije počela, a to mesto stradanja za hiljade Jevreja, Srba i Roma vremenom je dobilo namenu kakvu takva mesta nigde u Evropi nemaju. Predstavnici jevrejske zajednice optužuju državu za nemar, dok Veran Matić, direktor RTV B92, medijske kuće koja je koinicijator izgradnje memorijalnog centra, ipak očekuje da će Sajmište dobiti odgovarajuće mesto u kulturnom i edukativnom prostoru Beograda.\n– Kao predstavnik državne delegacije za sećanje i edukaciju o holokaustu govorio sam u mnogim evropskim gradovima o tome da je Srbija verovatno jedina evropska država koja nema memorijalni centar posvećen holokaustu. Država jednostavno nema sluha za taj problem. Ministarstvo kulture u čijoj je nadležnosti izgradnja i druga ministarstva imaju izuzetno lošu koordinaciju. Nemam razumevanja za takvo ponašanje države – kaže za Danas Aleksandar Nećak, predsednik Saveza jevrejskih opština Srbije.\nLokacija na kojoj se nalazio nacistički logor Sajmište je veoma skupa i pogodna za izgradnju poslovnog prostora, navodi Nećak, i dodaje da je veoma teško pobediti u tako neravnopravnoj borbi u kojoj dominiraju ekonomski razlozi.\nNećak ističe da je povodom zastoja u planiranju izgradnje memorijalnog centra zahtevao da se sastane s gradonačelnikom Beograda Draganom Đilasom, ali da do toga nikada nije došlo.\nFondacija B92 pokrenula je inicijativu da se na mestu na kome je bio logor što pre ozvaniči Memorijalni centar Staro sajmište. Zamišljeno je da zgrade koje su bile deo originalnog naselja Sajma, izgrađenog 1937, postanu deo velikog memorijalno-edukativnog kompleksa u kojem će se kroz stalne postavke rekonstruisati istorija holokausta i genocida u Srbiji, ali i zabeležiti arhitektonska vrednost Sajmišta.\nVeran Matić, direktor B92, kaže za Danas da kada je rečo samom projektu nema nekog značajnijeg pomaka, ali da je angažovan arhitekta Daniel Libenskid, koji je radio na brojnim projektima u vezi s holokaustom, i da je on predložio da se raspiše međunarodni konkurs za arhitektonsko rešenje memorijalnog centra.\n– Predsednik Republike Boris Tadić i gradonačelnik Beograda Dragan Đilas razumeju potrebu da se na mestu logora izgradi memorijalni centar, kao što su svi saglasni da bi on trebalo da bude namenjen budućim generacijama – ističe Matić. On naglašava da će „dodatno pogonsko gorivo za ubrzanje“ inicijative biti i dokumentarni film koji je upravo završen u produkciji B92 i koji bi uskoro trebalo da bude prikazan. Matić očekuje da bi ovaj film mogao da uđe u program nastave građanskog vaspitanja.


Berićetna jesen srpske zajednice u Italiji | Srpska dijaspora | Vesti iz dijaspore i o dijaspori\nNaslovna Dijaspora Berićetna jesen srpske zajednice u Italiji\nU oktobru mesecu posebno mesto zauzela je manifestacija „Svenarodni sabor srpske sloge“ u organizaciji SKZ „Sloga“ iz Vićence-Basana del Grapa, javlja za Program za dijasporu RTS-a Aleksandar Zlatković.\nU okviru ove manifestacije, po prvi put su organizovane „Dečje igre bez granica“. Oko 150 mališana, podeljenih u 26 ekipa, od kojih je jedna bila sastavljena od italijanske dece, nadmetalo se u igrama veštine i spretnosti, od „pecanja“, „slaloma loptom“, trke sa jajima i u džaku, „između dve vatre“ pa do igara znanja. Saša Kostić, idejni tvorac igara, ističe da će ovo postati tradicija, ali i to da se u Srpskoj zajednici „Sloga“ posebna pažnja posvećuje animiranju mladih i njihovom uključenjivanju u rad i očuvanju tradicije i kulture. U zvaničnom programu ovog Sabora u Vićenci, učestvovali su gosti, folkloraši iz Dervente, Aleksandrovca, Vlaškog Dola.\nInteresnatno da je veliki broj prisutnih zabavljala italijanska grupa pod simboličnim nazivom „Vodoinstalateri zvuka – Idraulici del suono“ koji, opčinjeni srpskim trubama, neguju zvuk i pesme Gorana Bregovića.\nU najslikovitiji primer čuvara srpske kulture na ovim prostorima, svakako spada Srpska zajednica „Sveti Sava“ iz Valdanja, koja je ovog meseca, treću godinu zaredom organizovala manifestaciju „Sabor – Sačuvajmo od zaborava“. Ovog puta, pored guslara, tu su bili frulaši i gajdaši iz Srbije.\nJedno od najmasovnijih okupljanja Srba u Italiji u oktobru mesecu bila je svakako manifestacija „Mitrovdanski dani dijaspore“ u organizaciji Kulturnog udruženja Srba „Duga“ iz Montekija Mađore-Veneto. Ovim povodom u programu je učestvovalo, pored folkloraša iz sedam klubova i KUD-ova iz Italije, tri iz Austrije i jedan iz Srbije.\nOd aktivnosti Srba u Udinama, treba istaći proslavu 20 godina postojanja i rada udruženja „Nikola Tesla“, kao i formiranje još dva srpska udruženja, tako da ih sada ima četiri. U ovom gradu, srpska pravoslavna zajednica je proslavila i svoju parohijsku slavu, Svetog Stefana Slepog, koju je svojim prisustvom i vođenjem crkvene službe uveličao episkop austrijsko-švajcarski Malte i Italije, Andrej Silerdžić.\nOd mnogobrojnih aktivnosti Srba u Trstu, ističemo manifestaciju Etno večera, koju sa izuzetnim uspehom organizuju članovi Kulturno umetničkog društva „Pontes – Mostovi“. I ovoga puta potrudili su se da prisutnima, među kojima je bilo najviše Italijana, posluže najreprezentativnija jela srpske trpeze, ali i tradicionalnu rakiju i naša vina. Naravno sve je bilo „ukrašeno“ nastupom folkloraša, a organizovan je i čas obuke igranja našeg narodnog kola.\nOd mnogobrojnih sportskih aktivnosti koje su organizovane u ovom periodu, od turnira u malom fudbalu, tenisu, ribolovu, izdvajamo ipak početak zvanične Srpske lige u malom fudbalu, prve u Italiji. Odigrana su već 4 kola sa učešćem 12 ekipa, a kako ističe idejni tvorac i rukovodilac lige Boban Petrović, cilj je da se već u narednom ciklusu ovom takmičenju, pored ekipa iz Regiona Veneto, priključe i klubovi iz ostalih područja.\nKada je u pitanju rad Saveza Srba u Italiji, nakon junskog zasedanja Skupštine, polovinom oktobra sazvana je sednica Upravnog odbora. U prvom planu je bilo rešavanje unutrašnjih i organnizacionih teškoća, koje od samog osnivanja prati rad Saveza. Istaknuto je da je najveći problem nedovoljan broj raspoloživih kadrova koji bi dobrovoljno (besplatno i kvaliteno), obavljali niz funkcija i zadataka.\nDušan Aleksić, predsednik Saveza Srba u Italiji ističe konstantan problem registracije Saveza kod nadležnih državnih organa, koji svaki put nalaze zamerke priloženim aktima za registraciju. Savez Srba u Italiji ima zakonsku obavezu da radi u skladu sa italijanskim propisima i obavezama, a sa druge strane, npr. nama nikakva prava da učestvuje na raznim državnim konkursima koji podržavaju rad udruženja i Saveza.\nOd narednih aktivnosti srpskih zajednica u Italiji, najavljuje se u novembu obeležavanje 6 godina rada Udruženja „Vuk Karadžić“ u Trstu, a udarna će svakako biti manifestacija „Prva dečija smotra Srpskog folklora u Italiji“ 12. novembra u Vićenci. Domaćin ove smotre biće KUD „Sloga“, a očekuje se učešće preko deset najmlađih ansambala srpskih zajednica i KUD-ova aktivnih u Italiji.


Politika\t13.03.2018 10:16\nGrađani Makedonije će u Bosnu i Hercegovinu moći da putuju samo sa ličnom kartom, kao i građani BiH u Makedoniju, dogovoreno je danas tokom susreta makedonskog premijera Zrana Zaeva i predsedavajućeg Savetom ministara BiH Denisa Zvizdića.\n„Danas su Makedonija i BiH poslale još jednu snažnu poruku da smo ozbiljno povećeni razvoju prijateljskih odnosa u susedstvu i jedinstvu regiona u cilju evropske perspektive”, rekao je Zaev, preneli su makedonski mediji.\n„ Zato aktivno radimo na rezultatima inicijative Regionalne ekonomske saradnje povezivanju poslovnih zajednica i podršci koju pružamo investitorima. Takođe radimo na infrastrukturnoj povezanosti koju smo utvrdili u Trstu. To je otvoreno polje za zajedničko korišćenje IPA fondova, što će pomoći u tom smislu, uprkos podršci koju imamo od naših prijatelja iz EU i EBRD”, rekao je Zaev.\n„To je i budućnost BiH i regiona. Današnji zajednički zaključi zvaničnika Makedonije i BiH odlučno su potvrdili da se kraćemo u dobrom pravcu”, rekao je Zaev.


Stefanović: Dogovorom se ne prejudicira nezavisnost\nLideri EU pozvali Beograd i Prištinu da promene zakone i tako implementiraju dogovor o zajedničkoj pograničnoj kontroli\nPredstavnici Srbije i Kosova juče su, uz posredovanje Evropske unije, postigli sporazum o integrisanom upravljanju graničnim prelazima, koji bi trebalo da dovede do smirivanja situacije na severu Kosova, nastanjenog pretežno Srbima.\nU saopštenju Evropske unije kaže se da dve strane sada treba da izmene svoje zakone u skladu sa sporazumom, ali da je važno da je prihvaćen evropski koncept integrisanog upravljanja graničnim prelazima.\nZamenik šefa delegacije Evropske unije u\nSrbiji Adriano Martins pozdravio je danas najnoviji dogovor Beograda i Prištine, ali je istakao da će o tome da li će Srbija dobiti status kandidata za članstvo u EU odučivati zemlje članice Unije.\nGlavni pregovarač Beograda u dijalogu sa Prištinom, Borislav Stefanović, rekao je da postignuti sporazum o graničnim prelazima ne prejudicira državnost Kosova i da se čak ni terminološki ne pominje bilo kakva granica.\nEvropska unija bi na samitu, 8. i 9. decembra, trebalo da odluči da li će Srbiji biti dodeljen status kandidata za članstvo u evropskom bloku.


KS: U protekla 24 sata nema novozaraženih koronavirusom – TVSA.BA\nUtorak, 17 Maja, 2022 6:05\nNaslovna/Vijesti/Sarajevo/KS: U protekla 24 sata nema novozaraženih koronavirusom\nSrijeda, 13 Maja 2020, 10:54\nOd 84 uzorka testirana u protekla 24 sata na području Kantona Sarajevo nijedan nije bio pozitivan na koronavirus.\nTokom jučerašnjeg dana, od zarazne bolesti COVID-19 oporavila se jedna osoba, tako da ukupan broj aktivnih slučajeva u KS-u iznosi osam.\nOd ovog broja samo se dva pacijenta nalaze na bolničkom liječenju u izolatoriju Kliničkog centra Univerziteta u Sarajevu, a nijedan od njih nije priključen na respirator.\nPrema podacima Zavoda za javno zdravstvo KS, do sada je u Kantonu Sarajevo zabilježeno ukupno 109 oboljelih od COVID-19. Od tog broja, izliječila se 91 osoba, četiri strana državljana su izmještena na liječenje izvan BiH, a šest osoba je preminulo od posljedica ove bolesti.\nPripadnici Ministarstva unutrašnjih KS su tokom protekla 24 sata evidentirali jedan slučaj kršenja mjere samoizolacije.\nNa evidenciju Zavoda za zapošljavanje KS jučer se prijavilo 155 osoba, tako da ukupan broj novoprijavljenih od proglašenja stanja nesreće 18. marta 2020. godine, iznosi 6.086 – saopćeno je iz Službe za protokol i press Kantona Sarajevo.\nSarajevo - Počeli radovi na sanaciji parkinga u ulici Envera Šehovića


Odbor za privredu prihvatio Predlog zakona o zaštiti potrošača\nDržavni sekretar u Ministarstvu trgovine, turizma i telekomunikacija, Uroš Kandić, predstavio je 15.7.2021. god. Odboru Skupštine Srbije za privredu, regionalni razvoj, trgovinu, turizam i energetiku Predlog zakona o zaštiti potrošača koji je usvojen u načelu i kao najvažniju novinu istakao uvođenje registra „Ne zovi“.\n„U ovom registru građani operateru, sa kojim imaju zaključen ugovor, mogu prijaviti svoj broj telefona na koji ne žele da dobijaju pozive za nuđenje robe. Ovo smo predvideli, pre svega, zato što su se potrošači na to žalili i što je bilo zloupotreba od strane trgovaca“, rekao je Kandić u Skupštini Srbije.\nIstakao je da ovaj registar nije novost u svetu, jer postoji u razvijenim zemljama, u Evropskoj uniji, Velikoj Britaniji, SAD, Kanadi, Australiji, takođe i u regionu, recimo, u Hrvatskoj i Crnoj Gori.\nDruga važna novina, prema njegovim rečima, jeste uvođenje proračuna za usluge popravki i intervencija u kućama i stanovima čija je vrednost veća od 5.000 dinara.\n„Onaj ko pruža uslugu biće dužan da sačini proračun, sa specifikacijom usluge i da pre nego što krene u intervenciju odnosno popravku, pribavi saglasnost potrošaca“, naveo je Kandić uz ocenu da bi ova novina trebalo da smanji zloupotrebe i poboljša položaj potrošača.\nDodao je da je propisano i uvođenje registra evidencije potrošačkih sporova, a vodiće ih nadležni sudovi za potrošačke sporove.\nKao važnu novost naveo je unapređenje postupka vansudskog rešavanja sporova gde je uvedena obaveza da i trgovci učestvuju u rešavanju potrošačkih sporova. Ocenio je da će ta obaveznost preduprediti duže trajanje procesa i omogućiti da se ne ide uvek na sud nego da se pokuša spor rešiti između potrošača, posrednika i trgovaca.\nPrema njegovim rečima biće ojačani kapaciteti tržišne inspekcije u zaštiti potrošača, jer je predviđeno uvođenje prekršajnih naloga, što do sada nije bio slučaj.


Moderan način da zagrejete svoj dom - PODOVI\nPodno grejanje Moderan način da zagrejete svoj dom\nModeran način da zagrejete svoj dom\nKada jednom osetite raskošnu udobnost električnog podnog grejanja nikada nećete želeti da se vratite tradicionalnim sistemima grejanja\nPrednost podnog grejanja – Električno podno grejanje postaje sve popularniji izbor među graditeljima i onima koji vrše renoviranje, jer nudi mnoge prednosti u odnosu na tradicionalne sisteme grejanja – ovo je grejanje koji će zadovoljiti sve vaše zahteve.\nUgradnja u betonsku košuljicu je idealna za kupatila i hodnike. Izuzetno je ekonomičan način izvođenja i nudi vrhunski komfor po prihvatljivoj ceni. Sistem se može na ovaj način postavljati i u sobama većih površina i tada je potrebno pokrivanje sistema betonskom košuljicom minimalne debljine od 5 cm.\nZa sistem koji se ugrađuje u sloj lepka ispod pločica koriste se tanke grejne mreže koje se postavljaju na postojeću ploču. Prednost ovog sistema je što se pločice lepe direktno, bez potrebe za izlivanjem košuljice, čineći ga idealnim i prilikom renoviranja, ali i prilikom izgradnje novog doma.\nfoto: SOBEL doo / Električno podno grejanje\nNaši grejni sistemi su najvišeg nemačkog kvaliteta, grejni kablovi i mreže koje koristimo su najnovijeg evropskog dizajna, urađeni po svim internacionalnim standardima.\nBezbednost električnog podnog grejanja je iznad svih ostalih vrsta grejanja:\nnema vode koja može da zamrzne ako sistem ne radi u toku zime.\nelektrični grejni kablovi imaju bakarni oplet koji se vezuje na uzemljenje, pa u slučaju mehaničkog oštecenja tokom ugradnje ili kasnije dolazi do trenutnog iskakanja osigurača ili diferencijalne sklopke. Ovaj oplet ujedno štiti i od elektromagnetnog zračenja tako da je jačina elektromagnetnog zračenja mereno na nivou poda nula.\nElektričnim podnim grejanjem, iako je kontrola sofisticirana, se izuzetno jednostavno upravlja uz pomoć ugrađenog elektronskog termostata sa tajmerom koji pokriva kompletan period od 24 sata svih 7 dana u nedelji. Termostat može da podržava dva temperaturna moda, jedan za vreme u kome se prostor koristi i jedan u onom vremenu kada nema nikoga u prostoru. Na taj način se vrši odabir između optimalne temerature za boravak i minimalne temperature prostorije u toku noći ili kada se prostorija ne koristi.\nZbog načina koji podno grejanje fukcioniše, grejući od poda ka plafonu, isti nivo ugodnosti se može postići sa nižom srednjom temperaturom prostorije.\nU kombinaciji sa termostatom koji svojim radom štedi energiju isporučujući upravo onoliko energije koliko je potrebno da bi se održala željena temperatura prostorije, može se značajno uštedeti energija u odnosu na druge vrste grejanja.\nZa naše klimatske uslove preporučena instalisana snaga je 150W/m² za osnovno grejanje, a kada je podno grejanje dopunsko, instalisana snaga može biti 100…120W/m².\nU našoj standardnoj ponudi imamo grejne mrežice širine 0,5m i 1,00m, specifične snage 150 i 160W/m². Ponuđene grejne mrežice su sa površinama od 0,75m² do 10m². Sa grejnim kablom koji je na mrežici fabrički je spojen hladni kraj dužine 3m.\nfoto: SOBEL doo / Poprečni presek poda sa ugrađenim podnim grejanjem\nGrejni kablovi se pored zagrevanja prostorija mogu koristiti za rešavanje nekih specifičnih problema koje je moguće eliminisati samo njihovom upotrebom.\nfoto: SOBEL doo / Odleđivanje oluka\nodleđivanje oluka – grejni kabal se polaže u oluk i onemogućava njegovo zamrzavanje i stvaranje opasnih ledenica, a time i podlivanje oluka usled smrzavanja vode u njemu;\nzaštita cevi i slavina od zamrzavanja – grejni kabal se montira sa spoljne strane cevi i zagrevanjem obezbeđuje njihovu funkcionalnost pri niskim temperaturama, štiteći ih od pucanja koje bi moglo da se desi usled širenja vode prilikom zamrzavanja;\ntopljene snega sa staza i stepeništa – grejni kablovi montirani u spoljnom prostoru ispod staza i stepeništa blagim zagrevanjem, po potrebi, održavaju staze i stepenice bez snega i leda i čine ih bezbednim i zimi.\nfoto: SOBEL doo / Električno podno grejanje za otapanje snega na kolskim prilazima i stazama\nAko bi uporedili radijatorsko i električno podno grejanje po ekonomičnosti, komforu, investicionim troškovima i troškovima održavanja, naš izbor bi u svakom slučaju bio na strani električnog podnog grejanja.\nKada je reč o ekonomičnosti, odnosno uštedi energije pravilnim odabirom načina grejanja, električno podno grejanje grejnim kablovima pruža uštedu do 30% u odnosu na radijatorsko grejanje u prostorijama standardne visine 2,5…2,8 m a u izrazito visokim prostorijama (sportske i proizvodne hale, crkve, dvorane za razne manifestacije…), ušteda može biti preko 50%.\nfoto: SOBEL doo / Radijatorsko grejanje\nKod radijatorskog grejanja toplota se oslobađa sa površine radijatora koji je obično zagrejan na oko 60°C tako što vruć vazduh koji je mnogo lakši od okolnog nezagrejanog vazduha stuji naviše do plafona, tu se sakuplja i predaje deo svoje toplote plafonskoj ploči i višim delovima okolnih zidova. Ovaj delimično ohlađeni vazduh silazi u niže slojeve do visine na kojoj je vazduh iste temperature. Ovakva cirkulacija toplog vazduha omogućava dobro zagrevanje viših i srednjih delova prostorije a niži delovi ostaju slabo zagrejani ili hladni i pored dovoljne količine emitovane toplote. Zato često imamo osećaj „hladnih nogu“ a kad nam deca sede na podu brinemo da se ne prehlade. Kada u kupatilu stojimo bosi na pločicama, ma koliko kupatilo bilo zagrejano, uvek će nam biti hladno na nogama.\nDa bi ublažili ovaj problem, često povećavamo temperaturu do nivoa koji nije ni zdrav, ni prijatan, uz nepotrebno veliki utrošak energije. Kada je reč o gubitcima toplotne energije prolaskom kroz zidove, prozore, plafon… oni su u direktnoj srazmeri sa razlikom između spoljašnje i unutrašnje temperature gde se za jedan °C razlike, potrošnja energije menja za 6%.\nElektrično podno grejanje grejnim kablovima je nisko-temperaturno grejanje gde je iskorišćen princip upotrebe grejnog tela velike površine i niske temperature.\nPrethodni tekstHidroizolacija – Planirajte na početku izgradnje objekata\nSledeći tekstPostavljanje masivnih drvenih podova i laminata


14.10.2020. 19:18h 14.10.2020. 19:18h\nBritanska obaveštajna služba radi na zaštiti rada na vakcini covid-19 od neprijateljskih snaga koje pokušavaju da ukradu ili sabotiraju istraživanje, rekao je direktor MI5.\nPotencijalna vakcina sa Univerziteta Okford, koja ima ugovor o licenci sa AstraZeneka, u kasnoj je fazi testiranja, a vakcina koju razvija Imperijal Koledž London je u ranoj fazi kliničkih ispitivanja.\n„Jasno je da je globalna korist za prvu upotrebljivu vakcinu protiv ovog smrtonosnog virusa velika, tako da možemo očekivati da će brojni akteri širom sveta biti prilično zainteresovani za ovo istraživanje“, rekao je novinarima generalni direktor bezbednosti Ken Mekalum.\nMekalum je u svojoj prvoj izjavi otkako je u martu imenovan za novog šefa MI5, dok je Velika Britanija bila u nacionalnoj karantini, rekao da postoji niz pretnji da će se raditi na vakcini.\nIstakao je dve opasnosti, „pokušaje krađe jedinstvene intelektualne svojine generisane u tom istraživanju ili potencijalno neovlašćeno podmetanje podataka“, rekao je.\n„Još jedan rizik kojeg moramo biti svesni je mogućnost da neko pokušava da poseje sumnju u integritet istraživanja“, istakao je on.\nBritanski nacionalni centar za sajber bezbednost (NCSC) objavio je u julu da hakeri uz podršku ruske države pokušavaju da ukradu vakcinu covid-19 i istraživačke postupke od akademskih i farmaceutskih institucija širom sveta.\nPrema Svetskoj zdravstvenoj organizaciji, više od 150 potencijalnih vakcina se razvija i testira na globalnom nivou kako bi se zaustavila pandemija covida-19, a 42 vakcine se testiraju na ljudima.\nMI5, osnovan 1909. godine kao deo vojne obaveštajne službe protiv nemačkih špijuna uoči Prvog svetskog rata, ima zadatak da zaštiti britansku nacionalnu bezbednost.\nNjegov glavni zadatak je borba protiv međunarodnog terorizma, iako je takođe kontraobaveštajna agencija.\nBRUTALAN ODGOVOR VIDIĆA: Terzić je poslednja osoba kojoj bih se poveravao! 3\nBUBNJAR AMADEUS BENDA PREMINUO U 45. GODINI: Bojan izgubio bitku sa korona virusom 29\t1.3k\nDOKTOR MARKOVIĆ IZ GAK RAZGALIO SRBIJU: Pogledajte DIVNU sliku iz beogradskog porodilišta (FOTO) 20\t920


Termoelektrična boja koja proizvodi električnu energiju - M-Kvadrat\n„Razvojem sastavnih termoelektričnih modula kroz proces bojenja, prevazišli smo ograničenja ravnih termoelektričnih modula i sada su oni u stanju da efikasnije prikupljaju toplotnu energiju”, rekao je profesor Son sa Unista. „Termoelektrični sistemi se mogu razvijati za bilo koji tip koji korisnik želi i trošak od proizvodnih sistema može biti znatno smanjen za očuvanje materijala i pojednostavljenje procesa.”\n„Naš termoelektrični materijal može se primeniti na bilo koji izvor toplote, bez obzira na oblik, vrstu i veličinu”, rekao je profesor Son. „To će postati novi tip novih i obnovljivih sistema za proizvodnju energije.”\nPrethodni članakKula sa fasadom nalik krljuštima\nNaredni članakTransparentan most koji kao da nestaje u vazduhu


Obilić: Različita iskustva o upotrebi službenih jezika\nTokom 2019. godine Opština Obilić je primila samo jednu žalbu koja se odnosila na kršenje Zakona o upotrebi jezika, kazao je potpredsenik ove lokalne samouprave Slaviša Jakovljević. On navodi da je jedan od problema u ovoj opštini neobaveštenost građana o njihovim pravima.\nOpština Obilić (Foto Kim)\nU izveštaju "Upotreba jezika u Opštinama Gračanica, Lipljan i Obilić" koji je objavio Forum za razvoj i multietničku saradnju uz podršku Evropske fondacije za demokratiju (EED) navodi se da je u Opštini Obilić "srpski jezik nedovoljno zastupljen u opštinskoj adminisraciji".\nKao jedan od značajnijih problema u ovoj opštini, njen potpredsenik Slaviša Jakovljević je istakao neobaveštenost građana o njihovim pravima, pa se često dešava da na šalteru zbog toga dobiju dokument na albanskom jeziku, iako ova lokalna samouprava nudi obrasce na oba službena jezika. On tvrdi da problem proističe i iz toga što Opština Obilić ima samo jednog prevodioca.\n„Više puta sam, na sednicama gde sam imao mogućnosti da to kažem, ali i u više razgovora sa predsednikom opštine, napomenuo da je jedan prevodilac malo za poslove i zadatke lokalne samouprave na teritoriji opštine Obilić“, kazao je Jakovljević, i dodao da iz lokalne samouprave upućivan zahtev Ministarstvu fnansija kako bi im odobrili budžet za upošljavanje još jednog prevodioca, ali da je odgovor uvek bio negativan.\nJakovljević je napomenuo da veći broj zaposlenih u toj lokalnoj samoupravi poznaje srpski i albanski jezik, te da u većini opštinskih odeljenja ima zaposlenih koji pripadaju manjinskoj, odnosno srpskoj zajednici.\nTokom 2019. godine Opština Obilić je primila samo jednu žalbu koja se odnosila na kršenje Zakona o upotrebi jezika.\n„Rešili smo je pozitivno i mislim da ćemo i ubuduće sve žalbe koje budu bile upućene od strane pripadnika manjinskih zajednica na teritoriji opštine Obilić rešavati pozitivno. Takođe se nadamo da nećemo imati ovakvih problema u budućnosti“, zaključio je Jakovljević.\nZeljuše Keljmendi iz Omladinskog centra u Obiliću ističe da izveštaj nije predstavio realno stanje u Opštini Obilić i da je situacija "ipak bolja".\n"Na sastancima održanim u Opštini Obilić sa predstavnicima srpske i albanske zajednice, a bila su dva sastanka u januaru, videli smo da trenutno stanje u ovoj opštini nije onakvo kakvo je predstavljeno u izveštaju, jer u njemu situacija nije baš dobro prikazana. To su nam potvrdili i direktori sa kojima smo se sastali", rekla je Keljmendijeva.\nOn je dodala da se Omladinski centar trudi da okupi omladinu različitih nacionalnosti, ali i da je primetan problem u komunikaciji između članova tokom aktivnosti.\n"Oni uvek pokušavaju da komuniciraju na engleskom jeziku, ali ono što mi želimo da uradimo je da podstaknemo mlade ljude da komuniciraju na jezicima jednih i drugih. Zbog toga smo prošle godine pokrenuli inicijativu organizovanja kurseva, tri meseca je u Obiliću održavan kurs srpskog jezika za Albance, a u Plemetini albankog jezika, za članove srpske zajednice", kazala je Keljmendijeva koja se nada da će se i ove godine nastaviti sa tom inicijativom.\nMeštani Plemetine, sela koje gravitira ovoj lokalnoj samoupravi, sa kojima smo razgovarali imaju različita i ne tako pozitivna iskustva kada je u pitanju komunikacija sa opštinskim radnicima.\n„Što se tiče jezika na kome se uspostavlja komunikacija, nekada imamo situaciju da možemo lepo da pričamo sa osobom koja radi u određenom odeljenju i koja prihvata da priča srpski jezik. Ima situacija da neko ne prihvati, ili ne razume srpski jezik. Ja donekle govorim engleski, pa se tako i snalazim“, kazala je Milena Načić.\n„Nemam poteškoća. Ja znam albanski jezik. Započinjem komunikaciju na srpskom jeziku, ako se razumemo nastavljam na srpskom, ako ne, onda se sporazumemo na albanskom jeziku. Većina zna srpski jezik“, rekao je Stevan Radosavljević.\n„Kada se daje novac u radnjama, velikim tržnim centrima, na benzinskim pumpama, pričaju srpski, u suprotnom ne“, kazao je Ivan Vuksanović.\nZakon o upotrebi jezika je stupio na snagu 2007. godine sa ciljem da obezbedi poštovanje jezičkog identiteta svih lica i stvori okruženje u kome sve zajednice mogu da izraze i očuvaju svoj jezički identitet. Međutim, u kojoj se meri ovaj zakon na Kosovu poštuje, očigledno zavisi od institucije do institucije.


Očuvanje okoline u cilju poboljšanja životnih uslova\n14. april 2014, Beograd\nDvanaest radionica o očuvanju okoline i poboljšanju uslova života održano je za 183 korisnika projekta „Sagradimo dom zajedno” u Makišu 1, Makišu 2, Resniku, Kijevu i Jabučkom Ritu, kao i za one muškarce, žene i decu koji trenutno borave van ovih naselja. Kroz radionice, korisnici projekta su unapredili svoje znanje o bezbednosti, ekonomiji i zdravim životnim uslovima, i razmenili iskustva o racionalnoj potrošnji energije, požaru i zaštiti od poplava, merama planiranja ekonomije domaćinstva i investicija, funkcionalnoj upotrebi i održavanju zajedničkog prostora, kao i uređenju okoline i obradivog zemljišta.\nRadionice su organizovane odvojeno za odrasle i za decu, koja su bila više uključena u kreativne aktivnosti i diskusije o zaštiti od požara i poplava. Deca su bila veoma zainteresovana u delu radionice pod nazivom „Moja mala bašta”, kada su pravila saksije za cveće i hranilice za ptice.\nKroz projekat „Sagradimo dom zajedno”, uz finansijsku podršku Evropske unije u iznosu od 3,6 miliona evra, biće obezbeđena trajna stambena rešenja za do 170 porodica koje su ranije živele u nehigijenskim naseljima u Beogradu. Pored radionica o zaštiti životne sredine i unapređenju životnih uslova, projekat će organizovati informativne sesije o održavanju zgrada, bezbednosti i komunalnoj higijeni kako bi se olakšala integracija porodica u novim naseljima.


TotalCar.rs » Novi salon automobila u Ujedinjenom Kraljevstvu?\nnovo, TOP, Ujedinjeno Kraljevstvo\n0 komentara 2284 pregleda\nNovi internacionalni salon automobila mogao bi od 2016. godine biti organizovan u Ujedinjenom Kraljevstvu.\nUprkos tome što predstavlja drugo najveće tržište automobila u Evropi, Ujedinjeno Kraljevstvo od 2008. godine nema sopstveni salon automobila, otkad je otkazan BIMS (British Internacional Motor Show).\nOva okolnost mogla bi da se promeni, zahvaljujući tome što BNC Special Events planira da organizuje novi salon u Londonu od 2016. godine, koji će biti drugačiji u odnosu na BIMS, najviše zbog toga što njegovi organizatori ne planiraju da ponovo kreiraju astmosferu tradicionalnog salona automobila.\nUmesto toga, ovaj će biti “više o tome kako ljudi upoznaju i voze automobile”, prema rečima ivent menadžera BNC-a Stivena Maitland-Okslija. On je rekao da će posebna pažnja ovog salona biti posvećena bezbednosti automobila, kao i vozilima sa niskim emisijama štetnih gasova.\nOvaj salon biće organizovan između 5. i 8. maja u Londonu, u Batersi parku na severnoj obali reke Temze.\nPodsećanja radi, BIMS je svojevremeno bio otkazan zbog nedostatka interesa od strane proizvođača automobila od uspostavljanja Gudvud festivala brzine kao nezvaničnog britanskog salona automobila.


Supertalentovani napadač dobija ponudu koju ne može da odbije :: Fudbal\nSupertalentovani napadač dobija ponudu koju ne može da odbije\nErling Haland je izrastao u najtraženijeg tinejdžera na svijetu. Traže ga največi evropski klubovi nakon samo par mjeseci u prvom timu Salcburga.\nIpak, to nije ništa čudno, kako je Haland sa sedam golova najbolji strijelac Lige šampiona u ovom trenutku, a podsjetimo da je ove sezone i debitovao u elitnom takmičenju.\nImpresivna statistika, sin bivšeg norveškog reprezentativca Alfa Inge Halanda djeluje zaista impresivno, pa i ne čudi da ga traže najveći klubovi "Starog kontinenta".\nU Salcburgu su svjesni njegovog potencijala, pa traže veliki novac za njegove usluge, ali bi sada u redovima austrijskog kluba mogli da dobiju ponudu koju ne mogu da odbiju.\nNaravno, ova dva kluba povezuje Red Bul, koji je jasno stavio do znanja da je njemački klub njihov najveći projekat u svijetu fudbala, pa su tako nebrojeno puta upravo iz Salcburga selili igrače u Lajpcig.\nMinulog ljeta je Red Bulov njemački klub pojačao Hanes Volf, sezonu prije toga iz Salcburga je u Lajpcig stigao Amadu Haidara, a prije toga su u njemačku franšizu iz austrijske prelazili i Nabi Keita, Dajo Upamekano, Bernardo, Ilsanker, Gulaši, ali i mnogi drugi.


OTVORENO NOVO DEČIJE IGRALIŠTE NA DORĆOLU – Stari grad\nStari grad » Vesti » OTVORENO NOVO DEČIJE IGRALIŠTE NA DORĆOLU\nPosted on 08. 06. 2021. 28. 06. 2021.\nPredsednik Gradske opštine Stari grad Radoslav Marjanović i direktor JKP „Zelenilo Beograd“ Slobodan Stanojević danas su svečano otvorili novo dečije igralište u Pančićevoj 14 na Dorćolu. Događaju su prisustvovali i zamenik predsednika opštine Stari grad Aleksandar Todorović, predsednik Skupštine opštine Dušan Petrić i član Veća opštine Stari grad Nikola Blagojević.\nNa inicijativu građana ovog kraja Starog grada, Opština je u saradnji sa JKP „Zelenilo Beograd“, izgradila dečije igralište, na novouređenoj međublokovskoj zelenoj površini od 1607 kvadratnih metara.\n„Projekti uređenja zapuštenih javnih površina koje sprovodimo zajedno sa javnim komunalnim preduzećima, a na inicijativu naših sugrađana, su od velikog značaja za našu opštinu. Izgranjom igrališta mališani i njihovi roditelji, koji žive u ovom delu naše opštine, dobiće novi prostor u kome će moći da provode svoje slobodno vreme. U narednom periodu će ih biti još više širom Starog grada. U pripremi je izgradnja velikog „Linijskog parka“, od Beton hale do Pančevačkog mosta, koji će postati zelena oaza Starog grada. Takođe, opština je izdvojila sredstva za uređenje međublokovskih prostora, zelenih površina, parkova, staza i stepeništa, kao i za uređenje zgrada. Naš cilj je da konkretnim projektima unapredimo kvalitet života svih građana naše opštine i zato pozivam sve naše sugrađane da nam i dalje šalju svoje predloge kako bi našu opštinu učinili boljim i lepšim mestom.“, rekao je predsednik opštine Stari grad Radoslav Marjanović i naglasio da je ovo treće igralište koje je u poslednjih godinu dana uređeno na Donjem Dorćolu.\nPodsećamo da su, u ovom delu Starog grada, u poslednjih godinu dana obnovljena dečija igrališta u ulici Despota Đurđa i na uglu Solunske i Dubrovačke ulice.\n„JKP „Zelenilo-Beograd“ je u proteklom periodu, izgradilo ili saniralo oko 340 dečjih igrališta, sportskih terena, parkova, različitih fitnes i rekreativnih zona u 10 gradskih opština. Na 168 lokacija izvršena je sanacija ili izgradnja dečjih igrališta, od toga na Starom gradu – osam dečjih igrališta, dve teretane na otvorenom i 10 platoa i mini skverova. Nastavljamo i dalje. Naš cilj je da u svakom kraju glavnog grada naši sugrađani imaju uređene zelene površine i mini kutke za odmor, sport ili rekreaciju“, izjavio je direktor Slobodan Stanojević.\nPrevious PostPrevious PREDŠKOLSKA ONLAJN ZAJEDNICA UČENJA – UČIMO I MENJAMO PRAKSU\nNext PostNext “RECIKLIRAJ ZA ŽIVOT”: SUBOTA, 12. JUN, OD 8 DO 20 ČASOVA


Dačić na sednici Saveta bezbednosti o Kosovu - 25.05.2015, Sputnik Srbija\nPrvi potpredsednik Vlade Republike Srbije i ministar spoljnih poslova Ivica Dačić predstavljaće Srbiju na sednici Saveta bezbednosti Ujedinjenih nacija o Kosovu i... 25.05.2015, Sputnik Srbija\npolitika, vesti, srbija, ivica dačić, ban ki mun, savet bezbednosti, ujedinjene nacije\n15:53 25.05.2015 (Osveženo: 14:47 30.08.2021)\nPrvi potpredsednik Vlade Republike Srbije i ministar spoljnih poslova Ivica Dačić predstavljaće Srbiju na sednici Saveta bezbednosti Ujedinjenih nacija o Kosovu i Metohiji koja će sutra biti održana u sedištu UN u Njujorku.\nDačić će u svom izlaganju izneti ocenu aktuelne situacije na Kosovu i Metohiji i još jednom ukazati na ključni značaj delovanja UNMIK-a za Srbiju, budući da je okvir UN-a, zasnovan na rezoluciji SB UN 1244, garant statusne neutralnosti međunarodnog prisustva na KiM.\nDačić će iskoristititi priliku da u bilateralnim susretima sa predsedavajućim SB UN za mesec maj (Litvanija), kao i sa predstavnicima drugih članica SB UN, informiše o najznačajnijim aspektima pitanja Kosova i Metohije i drugim spoljnopolitičkim prioritetima Srbije, saopštilo je Ministarstvo spoljnih poslova Srbije.\nNa sutrašnjoj sednici biće razmotren redovan izveštaj generalnog sekretara svetske organizacije Ban Ki Muna za period od 16. januara do 15. aprila 2015. godine.\n24 Maj 2015, 20:55\nKonstatujući da su kosovske vlasti preduzele korake radi uspostavljanja Specijalnog suda koji će procesuirati dela proistekla iz nalaza Specijalnih istražnih jedinica EU, Ban je naglasio da su naredni koraci još važniji.\n„Snažno apelujem na sve političke aktere na Kosovu da se uzdrže od upotrebe nasilja kao sredstva za postizanje političkih ciljeva i da rešavaju svoje nesuglasice mirnim putem“, rekao je Ban.


Zamjenik ministra vanjskih poslova Bosne i Hercegovine Josip Brkić predvodio delegaciju MVP BiH na konsultacijama sa MVP Republike Srbije\nZamjenik ministra vanjskih poslova Bosne i Hercegovine Josip Brkić predvodio je delegaciju MVP BiH na konsultacijama o bilateralnim, regionalnim i evroatlantskim pitanjima između MVP BiH i MVP Republike Srbije koje su održane 11. aprila 2017. godine u Sarajevu. Delegaciju MVP Republike Srbije predvodio je državni sekretar Nemanja Stevanović.\nNa sastanku je ocijenjeno da Bosna i Hercegovina i Republika Srbija imaju dobre bilateralne političke i ekonomske odnose i razvijenu dobrosusjedsku saradnju. Također dvije države dobro sarađuju na regionalnom planu u okviru regionalnih inicijativa i organizacija, osobito u okviru Berlinskog procesa. Zamjenik ministra Brkić je istaknuo da BiH ima velika očekivanja od predstojećeg Samita u Trstu koji će biti održan u julu ove godine i izrazio nadu da će projekti koje će BiH predstaviti biti prepoznati, te da će za njih biti osigurana financijska sredstva. Naglasio je značaj regionalne saradnje kao platforme za zajednički nastup regije ka Evropskoj uniji i njenim institucijama.\nS obzirom da su aspiracije obje zemlje približavanje Evropskoj uniji, na sastanku su razmijenjene informacije o stanju evropskih procesa te je razgovarano o jačanju saradnje u oblasti evropskih integracija. U tom je kontekstu izražena spremnost za skoro potpisivanje Sporazuma o saradnji između Vijeća ministara BiH i Vlade R. Srbije u procesu pristupanja EU. Zamjenik ministra Brkić je podsjetio da je 2016. godina bila vrlo uspješna za proces evropskih integracija BiH i informirao da je cilj BiH stjecanje statusa kandidata za EU do kraja 2017. godine ili najkasnije početkom 2018. godine, i naglasio spremnost da BiH uloži dodatne napore kako bi se ostvario taj cilj.\nSagovornici su ocijenili da je ugovorno reguliranje odnosa između dvije države na visokom nivou i obuhvaća čitav niz oblasti. Naglašeno je da je neophodno što skorije usuglasiti i riješiti pitanje međudržavne granice. S obzirom da su obje države nedavno imenovale nove komisije, izraženo je uvjerenje da će uskoro biti završeni pregovori i sklopljen međudržavni sporazum o granici između BiH i Srbije. Sporazumi koji su u završnoj fazi pripreme za potpisivanje i koji su značajni za razvoj odnosa i saradnju BiH i Srbije su Sporazum o prekograničnom prometu i Sporazum o graničnim prijelazima.\nRazgovarano je o načinu rješavanja problema starih deviznih štediša Invest banke odnosno problema koji su se pojavili pri provedbi presude Evropskog suda za ljudska prava u predmetu Ališić i drugi, pri čemu je naglašena spremnost obje strane da se eksperti dvije zemlje što prije sastanu i ponude rješenja.\nU oblasti evroatlantskih integracija ocijenjeno je da obje države imaju dobru saradnju sa Sjevernoatlantskim savezom, koja se između ostalog ogleda kroz sudjelovanje u NATO-vođenim vježbama, te intenzivni dijalog i razmjenu posjeta. Zamjenik ministra Brkić, koji je i predsjedavajući Komisije za NATO integracijski proces BiH naglasio je da u BiH postoji konsenzus svih političkih stranaka oko pristupanja BiH Akcijskom planu za članstvo (MAP), te informirao o aktivnostima koje se u BiH provode u cilju ispunjenja uvjeta za aktiviranje MAP-a.\nNa sastanku je iskazano zadovoljstvo visokim stepenom saradnje BiH i Srbije na multilateralnom planu uz razmjenu informacija o međusobnim podrškama kandidaturama u međunarodnim organizacijama i tijelima.


Održana III Konstitutivna sjednica Skupštine Nacionalne turističke organizacije Crne Gore\nIII Konstitutivna sjednica Skupštine Nacionalne turističke organizacije Crne Gore, kojom je predsjedavao Pavle Radulović, predsjednik NTO CG i ministar održivog razvoja i turizma, održana je 16. maja, u prostorijama Ministarstva održivog razvoja i turizma,\nBudući da je mandat 2. saziva Skupštine Nacionalne turističke organizacije Crne Gore istekao, u skladu sa predviđenom procedurom i odredbama Zakona o turističkim organizacijama i Statuta NTO CG, verifikovani su četvorogodišnji mandati članovima, odnosno njihovim predstavnicima u 3. sazivu skupštine.\nVerifikovani su mandati ukupno 36 članova, među kojima su Vlada Crne Gore, sve lokalne turističke organizacije, kao i kompanije strateški partneri crnogorskog turizma, visokoškolske obrazovne institucije iz oblasti turizma, te udruženja turističke privrede i javne institucije koje su povezane sa turizmom.\nDirektorica Nacionalne turističke organizacije Crne Gore Željka Radak Kukavičić, predstavila je “Izvještaj o izvršenju Programa rada NTO CG” kao i “Godišnji finansijski izvještaj za 2017. godinu”. Osvrnula se na pozitivne rezultate prethodne turističke sezone kada je zabilježeno oko 2 miliona turističkih dolazaka (10 % rast) i skoro 12 miliona ostvarenih noćenja (rast oko 7%) i ostvareno oko 960 miliona eura prihoda od turizma, što je takođe rast od 8,9% u odnosu na 2016. godinu. Istakla je da kada je u pitanju struktura turista značajniji rast zabilježen sa tržišta Francuske, Velike Britanije, Njemačke, Rusije, Austrije i Poljske.\nTakođe, direktorica Radak Kukavičić je predstavila “Program rada NTO CG za 2018. godinu” i “Finansijski plan za 2018.godinu” koji su usmjereni ka povećanju broja turista sa prioritetnih emitivnih tržišta, podsticanju diverzifikacije i inovacije proizvoda, produženju turističke sezone i smanjenju sezonalnosti, jačanju marketinga, javno-privatnih partnerstava, efikasnosti upravljačke mreže i kapaciteta turističke privrede.\nSkupština je usvojila ove materijale i konstatovala da je NTO CG i u 2017. godini sve aktivnosti realizovala kvalitetno i u obimu i intezitetu u skladu sa raspoloživim budžetom, što je značajno doprinijelo poboljšanju imidža i prepoznatljivosti zemlje kao turističke destinacije na međunarodnom tržištu i ostvarenju pozitivnih trendova u turističkom prometu tokom prethodne godine.\nNa osnovu glasova predstavnika, u skladu sa procedurom, izabrani su i novi članovi Izvršnog i Nadzornog odbora NTO CG, za četvorogodišnji period, u sastavu: Damir Davidović, Milena Mijajlović, Ahmet Zajmović, Vanja Krgović Šarović, Predrag Jelušić (Izvršni odbor) i Jelena Jovetić, Vesna Simović, Amel Dedeić (Nadzorni odbor).


Inicijator i organizator protesta Dragan Šimić je novinarima rekao da je njegov cilj da prikupi pitanja od građana koja će proslediti predsedniku opštine Peteru Kneziju od kog očekuje odgovore.\n„Cilj je da od građana dobijem pitanja koja treba da podnesem gradonačelniku i da mi on da odgovore na ta pitanja, a ne da pravi konferencije za štampu i da on pita“.\nŠimić je naveo i neka od pitanja koja mogu da budu postavljena predsedniku opštine: da li je napravljena lista prioritetnih poslova u Bečeju pre četiri godine, da li je napravljen presek stanja kada je sadašnja garnitura došla na vlast, šta je od tada učinjeno na sednicama lokalnog parlamenta i Upravnog odbora Vodokanala da se problemi u vodosnabdevanju reše.\nŠimić je izrazio želju: „Ja hoću te zapisnike sa sednica Skupštine opštine da pročitam, zapisnike sa sednica Vodokanala i da vidim šta se činilo u aktuelnom sazivu Skupštine opštine. Nema teških pitanja, postoje samo teški odgovori, a gradonačelnik nema odgovore na mnoga pitanja“.\nNa komentar novinara da je na Fejsbuku postavljena njegova slika u majici SNS-a, a tvrdi da su protesti zbog lošeg vodosnabdevanja nepolitički, Šimić je rekao da je majicu dobio na poklon od prijatelja i ponovio da nije reč o političkom protestu, već građani žele da dobiju odgovore na pitanja zašto nema vode i šta vlast čini da bi rešila taj problem.\nŠimić je naveo da će pitanja građana proslediti predsedniku opštine.\nNakon skupa građani su prošetali glavnim ulicama grada.\nViše iz ove kategorije « Bečejsko udruženje mladih – BUM: Sajam obrazovanja\tDemokratska stranka u Bečeju: Obeležena godišnjica ubistva Zorana Đinđića »


DRUŽINA Novakova fondacija okuplja naučnike sa Harvarda da pomažu deci - Pokazivač\nDRUŽINA Novakova fondacija okuplja naučnike sa Harvarda da pomažu deci\nFondacija „Novak Đoković“ svakodnevno se bavi problemima dece iz socijalno ugroženih sredina. Raznim akcijama Fondacija podiže svest o problemima u kojima mališani odrastaju i pokušavaju da im pomognu kako bi mogli da rastu, igraju i razvijaju se u stimulativnom, kreativnom i bezbednom okruženju, istovremeno učeći da poštuju druge i da brinu o svojoj okolini.\nFoto: Nebojša Babić / Privatna arhivaNovak i Jelena Đoković\nPre nekoliko dana je završena peta Drugarijada na Kopaoniku, a potom je objavljena vest da je Fondacija započela saradnju sa doktorantima Harvarda pod nazivom „Družina“.\nSvi oni koji su na doktorskim studijima ovog prestižnog Univerziteta imaće priliku da naučnim inovacijama pomognu mališanima koji odrastaju u poteškoćama. Studenti biologije i društvenih nauka, moći će da naprave jednogodišnji program koji bi bio održiv i koji bi pomogao klincima i klincezama da odrastaju u boljim uslovima.\nJelena Đoković je na svojim nalozima na društvenim mrežama obavestila javnost o početku saradnje između Fondacije „Novak Đoković“ i Univerziteta Harvard.\nOvo je još jedna u nizu akcija u kojoj Fondacija učestvuje kako bi u skladu sa svojim motom „Deca i dalje sanjaju velike snove… Hajde da zajedno verujemo u njihove snove!“ pomogla najmlađima da rastu u boljoj sredini.\nPrethodni tekstFotografija dana: Jesenje blago


Indija vodi nezavisnu politiku - Neverovatna Indija\nNaslovna Video Indija vodi nezavisnu politiku\nIndija vodi nezavisnu politiku\nGeneral je dodao i da Rusija „ne treba da brine“ zbog jačanja odnosa između Nju Delhija i Vašingtona.\n„Vi (Rusija) možete da budete uvereni da, iako mi održavamo kontakte sa Amerikom da bismo dobili tehnologije, mi vodimo nezavisnu politiku. Dok mi razgovaramo o sankcijama i vi pitate za sankcije, Vladimir Putin i Narendra Modi potpisuju ugovor o kupovini sistema S-400, uprkos činjenici da u budućnosti možemo imati poteškoća sa Amerikom“, zaključio je on.\nU petak 5. oktobra Rusija i Indija su zaključile ugovor o isporuci sistema S-400 Nju Delhiju. Nabavka pet pukova najnovijih lansirnih raketnih sistema koštaće 5,43 milijardi dolara. Indija će biti treći strani kupac „Trijumfa“, posle Kine i Turske.\nPrethodni tekstHrskavo povrće sa indijskim oraščićima i slatkim čili sosom\nSledeći tekstIndijska valuta ponovo na rekordnom minimumu


Spremnost IOM-a za podršku u rješavanju migrantske krize\nPribližavanje zimskog perioda i neophodnost kvalitetnijeg tretmana i zbrinjavanja migranata koji prolaze kroz Tuzlanski kanton bila je tema današnjeg sastanka šefa Međunarodne organizacije za migracije (International organization for migration – IOM) u Bosni i Hercegovini Petera Van der Auweraerta premijeru Tuzlanskog kantona Denijalu Tulumoviću.\nPremijer Tulumović je ovom prilikom istaknuo razumijevanje obima i ozbiljnosti situacije u vezi sa migrantima, koji Tuzlu i Tuzlanski kanton posmatraju samo kao tranzitno područje u želji da dođu do Europske unije ili područja koje graniče sa Europskom unijom.\nVan der Auweraert je ovom prilikom istaknuo da je IOM partner Bosni i Hercegovini u pokušajima da se iznađe najkvalitetniji odgovor na ovu situaciju. S tim u vezi na današnjem sastanku je premijera upoznao i sa spremnošću IOM-a da pomogne prilagodbu određenih smještajnih kapaciteta koji bi se mogli koristiti za potrebe privremenog smještaja migranata, ukoliko se Tuzlanski kanton i Grad Tuzla odluče za uspostavljanje jednog takvog objekta.\nTakođer, Van der Auweraert je sa premijerom i ministrom za rad, socijalnu politiku i povratak TK Admirom Hrustanovićem podijelio i informacije o postojanju međunarodnih fondova koji su voljni pomoći realizaciju određenih usluga koje se migrantima ovdje pružaju.\n„Slični projekti pomoći Ministarstvu unutrašnjih poslova, zdravstvenim ustanovama i drugim institucijama već su realizirani u drugim područjima BiH. Univerzitetski klinički centar i druge zdravstvene ustanove u Tuzlanskom kantonu već pružaju određene zdravstvene usluge migrantima, te bi bilo korektno da za te usluge dobiju i određeni oblik nadoknade. Također, službe sigurnosti su također dodatno angažirane u pogledu sigurnosne situacije sa migrantima, te bi se i tim službama mogla izvršiti određena kompenzacija“ rekao je Van der Auweraert.\nNa kraju sastanka je istaknuto da bi se bilo kakvo konkretnije poduzimanje koraka bila neophodna saglasnost i koordinirana aktivnost lokalnih, kantonalnih, entitetskih, al i državnih institucija.


Iranski hakeri ukrali terabajte osjetljivih podataka | IT mixer\nHome » Internet » Iranski hakeri ukrali terabajte osjetljivih podataka\nNaime, američki FBI je saopštio da su hakerske grupe povezane sa Iranskom vladom u decembru 2018 uspjele da napadnu kompaniju Citrix. Za one koji ne znaju, Citrix je vodeća kompanija kada su u pitanju cloud i softverske usluge za Američku vladu, odbrambenu, aero i svemirsku industriju.\nFBI sumnja da pravi cilj ovih napada nije bio sam Citrix, već podaci o mrežama i serverima kompanija koje su koristile Citrixove usluge. Najmanje 6 terabajta podataka je ukradeno, a dio tih podataka je vezan i za agenciju NASA kao i za Saudijsku državnu naftnu kompaniju.\nTakođe, istražuje se još jedan napad koji se desio 4. marta ove godine, dok neki stručnjaci za bezbjednost sumnjaju da je ova hakerska grupa pristupala osjetljivim podacima čak cijelu deceniju.\nDruštvene mreže (235)\nBenchmark aplikacija Master Lu je objavila listu 14 pametnih telefona koji su testirani na ovoj aplikaciji tokom prošlog mjeseca Ova je


Nalazite se ovde: Mascus Srbija > Skladišna oprema > Viljuškari > Električni viljuškari > Baoli\nPolovna Baoli električni viljuškari na prodaju\nOvde je kompletna lista polovnih Baoli električni viljuškari oglasa za prodaju na Mascusu. Baoli električni viljuškari oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Baoli električni viljuškari u odeljku Brendovi.\nBaoli MOD.KBE 18Opšte stanje (1-5): 4, Maksimalni kapacitet dizanja: 1800, Maksimalna visina podizanja: 4000, Motor: Electric\nBaoli KBD20Opšte stanje (1-5): 4\nMascus pruza svojim korisnicima najbolju priliku za pretragu i pronalazak polovnih mašina u kategoriji Baoli električni viljuškari i druge opreme\nOvde je kompletna lista polovnih Baoli električni viljuškari za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Baoli električni viljuškari koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Baoli električni viljuškari.


Američki Kongres danas je potvrdio pobjedu bivšeg američkog potpredsjednika Joea Bidena na američkim predsjedničkim izborima i objavio da stupa na dužnost 20. januara. Aktuelni predsjednik SAD Donald Trump rekao je da odluka “predstavlja kraj najvećeg prvog mandata u predsjedničkoj historiji”.\n“Iako se potpuno ne slažem s ishodom izbora i činjenice me podržavaju, ipak će doći do uredne tranzicije 20. januara”, rekao je Trump u izjavi.\n“Uvijek sam govorio da ćemo nastaviti svoju borbu kako bismo osigurali da se broje samo legalni glasovi. Iako ovo predstavlja kraj najvećeg prvog mandata u predsjedničkoj historiji, to je samo početak naše borbe da ‘Ameriku učinimo opet velikom’”, rekao je Trump ponavljajući lažne tvrdnje o izborima koje su potaknule Trumpove pristalice na demonstracije u Washingtonu.\nAmerički KongresDonald TrumpJoe BidenSAD\nPrevious article Proslavljeni trener Husref Musemić novi trener Tuzle Cityja\nNext article INFORMACIJE SU I ZVANIČNO POTVRĐENE Željko Komšić je uputio apelaciju Ustavnom sudu BiH o Zakonu o prebivalištu\nŠarović je dodao kako SDA i SNSD najlakše vladaju na nacionalnim trvenjima, uvredama i prizemnoj retorici\nProslavljeni trener Husref Musemić novi trener Tuzle Cityja


''Grobari'', gledaćete atraktivan fudbal! - Sportske.net\n''Grobari'', gledaćete atraktivan fudbal!\nPosle današnjeg žreba grupa za Ligu Evrope, trener Partizana izrazio zadovoljstvo epilogom i ocenio da Grupa L ''garantuje'' odlične fudbalske predstave.\nTrener AZ Alkmara: "Važno je učestvovati"Popović: "Možemo da napravimo dobar rezultat"Partizan kreće iz Humske - AZ prvi pred "Grobarima"!Utisci "Grobara" - Sve neki crveno-beli na slovo "A"!Partizane, grupa je odlična!\nPartizan će ove sezone u Ligi Evropa igrati u Grupi L sa španskim Atletikom iz Bilbaa, holandskim AZ Alkmarom i nemačkim Augsburgom.\n"Radujemo se što smo izvukli tri protivnika iz tri različite fudbalske škole i tri različita stila igranja, što nam svima garantuje atraktivan fudbal.\nDobili smo ekipe sa kojima može da se igra i takmiči, a verujemo i u pozitivan ishod.\nPartizan je u kvalifikacijama već ostvario nekoliko pobeda, a tome ćemo težiti i u utakmicama koje slede, bez obzira na ime protivnika, uz napadačku i atraktivnu igru", rekao je Milinković za klupski sajt.\nTakmičenje u Ligi Evrope Partizan će početi 17. septembra u Beogradu protiv AZ Alkmara.\n"Svaka utakmica u Evropi za nas predstavlja radost, pošto ih svako ko se bavi fudbalom, oseća kao veliku čast i živi za njih.\nMi smo mlada ekipa, u smislu da smo kratko zajedno, ali sa izraženim timskim duhom i željom za pobedama, a kroz utakmice zajedno rastemo i stasavaćemo iz dana u dan u pravu ekipu", rekao je Milinković.


Rukometašice Bora savladale Naisu 21:20 - MEDIJA CENTAR BOR );\nU četvrtom kolu prvenstva u Super A ligi za rukometašice, ekipa Bora je napravila iznenađenje i savladala Naisu iz Niša, koja je pre ovog meča važila za favorita. Boranke su do pobede došle zahvaljujući odličnoj odbrani i velikoj borbenosti. U napadu je bilo grešaka i nesigurnosti, pogotovu u izvođenju sedmeraca (samo jedan gol od šest dosuđenih), ali na sreću to se nije odrazilo na konačan ishod i debitant u najvišem rangu takmičenja je došao do svoje druge superligaške pobede.\nNajzaslužnija za pobedu Bora u ovoj utakmici je golman Marijana Ilić, koja je imala ćak 20 uspešnih odbrana. Uz nju su se istakle i Tamara Simonović koja je odlično organizovala igru domaćina i postigla 3 gola, Emilija Veljković je bila najefikasnija sa 6 postignutih golova, Bojana Milić je 4 puta zatresla mrežu golmana Naise, a u strelce su se upisale i kapiten Aleksandra Mihajlović sa 3 gola kao i Savica Mrkikj i Sara Stankovski koje su postigle po 2 pogodka i Milica Novaković strelac 1 gola.\nKod gošći najefikasnija je bila Milena Milojević sa 6 postignutih golova, a Katarina Radović je upisala 4 gola. Sama utakmica je bila vrlo korektna, čemu je doprinelo i odlično suđenje Alimpića i Crnjanskog iz Bačke Palanke.


Eksperti o teškoćama za Baraka Obamu u borbi protiv terorizma\nDok je predsednik Barak Obama najavljivao nove inicijative za Bliski istok i Južnu Aziju, članovi Kongresa saslušali su izjave stručnjaka o tome sa kakvim se sve izazovima suočava Obamina administracija u nastojanjima da spreči da se teroristi domognu oružja za masovno uništenje.\nSaopštenje predsednika Obame da za svog specijalnog izaslanika za Bliski istok postavlja Džordža Mičela, a za Pakistan i Avganistan Ričarda Holbruka, podvukla je njegovo obećanje o zaokretu u spoljnoj politici. Na drugoj strani Vašingtona, u Predstavničkom domu, članovi Odbora za oružane snage saslušali su trojicu funkcionera Komisije za sprečavanje širenja terorizma i oružja za masovno uništenje – bivše senatore Boba Grejema i Džima Talenta, i politikologa sa Univerziteta Harvard, Grejema Alisona.\nU svom prošlogodišnjem izveštaju, ta komisija je upozorila da će bez odlučne međunarodne akcije teroristi verovatno pre kraja 2013. godine upotrebiti neko oružje za masovno uništenje. Prema tom izveštaju, Pakistan je zemlja u kojoj su nuklearno naoružanje i terorizam u bliskom kontaktu. Iako je reč o savezničkoj zemlji, Pakistan je u velikoj opasnosti da zbog nesmotrenosti postane izvor terorističkog napada takvim oružjem na Sjedinjene Države. Član komisije, Bob Grejem, založio se za korenite promene u američkoj politici prema Pakistanu.\n„Ta politika trebalo bi da se usredsredi na izgradnju institucija koje bi stabilizovale zemlju i počele da umanjuju neprijateljstvo koje se sada ispoljava prema Sjedinjenim Državama i zapadnoj kulturi uopšte“, rekao je Grejem.\nOn je dodao da bi Obamina administracija trebalo da pređe sa, kako je rekao, „fiksacije na pakistanske oružane snage“, na snažniju podršku pakistanskim civilnim institucijama. Njegov kolega u komisiji, Grejem Alison, rekao je da je Obamina administracija suočena sa delikatnom ravnotežom u Pakistanu, u kome, po naređenju bivšeg predsednika Džordža Buša, američke snage napadaju ekstremiste duž granice sa Avganistanom. Alison je rekao da pakistanskoj civilnoj vladi nije lako zbog toga, ali da je to neophodno.\n„Alternativa je da se dozvoli obnavljanje štabova i logora za obuku Al-kaide, kao što se dogodilo u Avganistanu pre 11. septembra 2001. - što je naša greška. Zato mislim da je ta ravnoteža krajnje teška“, rekao je Alison.\nŠto se tiče Irana i Severne Koreje, Grejem Alison je rekao kako se smatra da Pjongjang ima oko 10 nuklearnih oružja, dok je Iran prekršio mnoga ograničenja u vezi sa obogaćivanjem uranijuma. Iza svega toga, rekao je njegov kolega, Džim Talent, stoji rešenost terorista da steknu oružje za masovno uništenje.\n„Znamo da teroristi žele takvo oružje, znamo da su pokušali da ga nabave, i znamo da su organizaciono sposobni da steknu te mogućnosti“, rekao je Talent.\nU svom prošlogodišnjem izveštaju, komisija je navela da će teroristi verovatno lakše nabaviti neko biološko nego nuklearno oružje, pa je pozvala Sjedinjene Države da ograniči širenje takve vrste naoružanja. U vezi sa bezbednošću pakistanskog nuklearnog arsenala, Grejem Alison se podsetio razgovora koji je vodio jednom prilikom sa bivšim pakistanskim predsednikom, Pervezom Mušarafom.\n„Rekao mi je: 'Ne brinite, sve je pod stoprocentnom kontrolom. Nezamislivo je da nešto može da se izgubi'. To je bilo samo dve nedelje pre nego što je za dlaku izbegao atentat, što je uspeo samo zahvaljujući tehničkoj saradnji sa američkom vladom. Pitao sam ga: 'Koliko je verovatno da je vaše nuklearno naoružanje bezbednije od samog predsednika'“\nOdbori Predstavničkog doma planiraju da narednih meseci održe brojne druge pretrese o spoljnopolitičkim izazovima sa kojima se suočava nova američka administracija.


SB: Svijet se polako oporavlja – Bankar.me\nSB: Svijet se polako oporavlja\nGlobalni ekonomski rast, koji je u 2013. godini iznosio 2,4 odsto, u ovoj godini će, kako se očekuje, porasti na 3,2 odsto, ocjenjuje Svjetska banka.\nOva finansijska institucija u svojoj Globalnoj ekonomskoj prognozi, koja izlazi dva puta godišnje, ocjenjuje da će globalni rast 2015. biti još veći i da će iznositi 3,4 odsto.\nU dokumentu se navodi da bi ekonomski zamah koji postoji u zemljama poput SAD i Japana mogao doprinijeti bržem rastu u zemljama u razvoju.\nPredstavljajući glavne podatke u dokumentu, glavni ekonomista Svjetske banke Kaušik Basu rekao je da su izgledi za globalnu ekonomiju takvi da ne treba očekivati komplikacije.\n“Čudan je svijet u kojem živimo, kada vijest da će ekonomska situacija pred nama biti jednolična predstavlja dobru vest”, rekao je Basu i dodao da to, ipak, nije iznenađujuće, ako se ima u vidu da se to događa nakon godina ekonomskih problema.\nU izvještaju se navodi da, iako su rizici za globalnu ekonomiju manji, oni nisu prestali i uključuju fiskalnu nesigurnost u SAD, produženi period oporavka u eurozoni i moguće neuspjehe u kineskoj politici restrukturiranja.\nIz Svjetske banke rekli su da je odluka centralne banke SAD da počne da smanjuje svoje intervencije na tržištu, poznate kao kvantitativno popuštanje, “dobrodošla jer odražava sve uvjerljivije znake da je samoodrživi oporavak u toku”.\nIz banke dodaju da će globalne kamatne stope najverovatnije polako rasti i do sredine 2016. godine dostići nivo od 3,6 odsto.\nKada je riječ o Japanu, u izvještaju se ističe da su “velike doze” fiskalnih i monetarnih podsticaja izazvale jak ciklični rast, ali da će za održavanje tog rasta biti neophodno izvršiti strukturne reforme.\nPo navodima Svjetske banke, u eurozoni banke su dosta uradile na soptvenom restrukturiranju, ali taj sektor i dalje je slab.\nU izvještaju se takođe ističe da, uprkos tome što je ekonomski rast u zemljama u razvoju bio relativno slab i iznosio oko 4,8 odsto, taj rast je tokom proteklih mjeseci jačao, što je djelimično bilo odraz većeg rasta u visoko razvijenim zemljama, ali i odraz oporavka od ranije slabosti u velikim srednje razvijenim zemljama poput Indije i Kine.\nKada je riječ o regionalnim trendovima, iz Svjetske banke očekuju konstantan rast u regionu istočne Azije i Pacifika, umjeren rast u regionu Latinske Amerike i Kariba, a zastoj se očekuje u regionu Bliskog istoka i Severne Afrike zbog tamošnjih društvenih i političkih sukoba. b92\nPOJMOVIekonomske prognoze ekonomski oporavak SB Svjetska banka\nPrevious Vlada nastavlja sa subvencijama za struju KAP?\nSljedeći Hrvatska: Strana ulaganja 530 miliona eura\nZa ekonomski oporavak Crne Gore potrebno 4,35 milijardi eura\nOECD: “Kovid 19 i dalje stvara neizvjesnost i produbljuje razlike”


M!M na panelu povodom Dana novinara - #mladiinfomne\nČlanica Mladiinfo Montenegro učestvovala je na panelu koji je organizovalo Društvo profesionalnih novinara Crne Gore (DPNCG) i na kojem se diskutovalo o problemima u medijima i uopšte u novinarstvu. Povod za skup bio je Dan novinara, a okupio je novinare, predstavnike ambasada Njemačke i Velike Britanije, Delegacije Evropske unije u Crnoj Gori, kao i Medijskog savjeta za samoregulaciju, Sindikata medija i Komisije za istragu napada na novinare.\n“Nama ne trebaju izvještaji Evropske komisije da utvrdimo da je crnogorska medijska zajednica otprilke najgori dio crnogorskog društva”, naveo je izvršni sekretar Medijskog savjeta za samoregulaciju Ranko Vujović.\nI ambasador Njemačke u Podgorici, Hans Ginter Matern ocijenio je da medijima građani treba da daju osnova da im vjeruju.\n“Da bi to postigli građani moraju povjerovati da je to što je napisano djelo novinara, a da nije prepisano”, kazao je on.\nUrednik nedjeljnika Monitor, Zoran Radulović, istakao je da je crnogorska medijska zajednica daleko od toga da bude najgori dio crnogorskog društva.\n“Ona ne valja ništa, ali je među najboljima”, smatra Radulović.\nMila Radulović iz DPNCG-a kazala je da novinarski kodeks obavezuje sve zaposlene u medijima da budu u službi javnosti i solidarni bez obzira na međusobne razlike u privatnim i političkim stavovima.\n“Nažalost u Crnoj Gori nije takva situacija, to svi znamo”, dodala je Radulović.\nNa panel diskusiji su iznijeta mišljenja raznih predstavnika medija u Crnoj Gori i opšte mišljenje je da je stanje u medijima katastrofalno, dok ima i onih koji misle da stanje i nije toliko loše.\nZaključak sa panela je da novinari moraju da se potrude da budu bolji, da se usavršavaju i sačuvaju lični dignitet.\nPredstavljen monitoring samoregulatorne prakse u…\ndan novinaraDelegacija Evropske unije u Crnoj GoriM!Mmladi cgmladiinfomnepanel diskusija


Rastuće privrede u Evropi i Centralnoj Aziji ponovo ostvaruju rast - Energija Balkana\nPočetna » Ekonomija » Rastuće privrede u Evropi i Centralnoj Aziji ponovo ostvaruju rast\nSvetska banka. Foto: Anadulu Agency\nEkonomije rastućih i zemalja u razvoju u regionu Evrope i Centralne Azije ove godine će prema očekivanjima ostvariti rast od 3,6 procenata, zahvaljujući oporavku izvoza i stabilizaciji cena industrijskih proizvoda, što delimično neutrališe ponovno rasplamsavanje pandemije krajem 2020. godine i skorašnje izbijanje novih slučajeva, navodi se u najnovijem, danas objavljenom izdanju ažuriranog izveštaja Svetske banke za region.\nUmeren rast u 2021. godini uslediće nakon kontrakcije od dva procenta u 2020. zbog poremećaja prouzrokovanih KOVID-om. Ekonomski pad je bio manji od predviđenog usled oporavka Turske, koji je bio snažniji od predviđenog, i otpornosti Rusije, kao dve najveće privrede u regionu. Oporavak industrijske proizvodnje, povećana izvozna tražnja, veće cene roba i fiskalna i monetarna podrška doprineli su ostvarivanju ovakvog rezultata. Najteže su pogođene privrede koje u velikoj meri zavise od usluga i turizma, imajući u vidu da su mere socijalnog distanciranja i ograničenja kretanja dovele do trajnijeg slabljenja.\nOčekuje se da će stopa regionalnog rasta dostići 3,8 procenata u 2022. godini, kako efekti pandemije budu postepeno slabili a trgovina i investicije ubrzavale rast. Ovakvi izgledi su ipak veoma neizvesni i rast može biti niži ukoliko iščezavanje pandemije potraje duže nego što se očekuje; postoje kašnjenja u vakcinaciji, uslovi eksternog finansiranja se pogoršavaju usled globalnog rasta kamatnih stopa ili pogoršanja sentimenta investitora, kao i usled geopolitičkih tenzija.\nOčekuje se da će pandemija izbrisati makar pet godina rasta prihoda po glavi stanovnika u nekoliko privreda u regionu i povećati broj siromašnih, u velikoj meri usled gubitka radnih mesta. U celosti, uprkos oporavku rasta, oporavak bruto domaćeg proizvoda (BDP) po glavi stanovnika u regionu je blaži i ispod trenda pre pandemije.\nOd fundamentalnog značaja za postizanje ovih dugoročnih razvojnih ciljeva je dobra uprava. Pandemija je naglasila potrebu za dobrom upravom, imajući u vidu značajnu ulogu koju su vlade širom sveta odigrale u ublažavanju uticaja virusa na zdravlje, privredu i društvo. Mere su se kretale od ograničenja kretanja radi kontrole širenja zaraze do programa vakcinacije, paketa pomoći radi zaštite pojedinaca i privrednih subjekata od ekonomskih posledica pandemije kao i razradu metoda virtuelnog učenja za više miliona dece školskog uzrasta.\nU Evropi i Centralnoj Aziji, dobra uprava dodatno dobija na značaju imajući u vidu istorijski veliku ulogu koju vlade igraju u oblikovanju privreda. Državni rashodi u regionu predstavljaju skoro 40 procenata privrede, a vlade zapošljavaju više od četvrtine najobrazovanijih i najproduktivnijih radnika u regionu, pri čemu žene čine 57 procenata zaposlenih u javnom sektoru. Uloga vlade u zemljama u regionu će verovatno dalje rasti narednih godina, prevashodno usled potrebe za širenjem zdravstvene i dugoročne nege populacije koja stari, kao i podrške javnosti intervencijama vlade na smanjenju nejednakosti i, u svetlu KOVID-a, unapređenju sistema zdravstva i obrazovanja.\nU posebnoj analizi na temu "Informacije, digitalizacija i dobra uprava u Evropi i Centralnoj Aziji", izveštaj analizira potencijalnu ulogu informacija i digitalizacije u unapređenju uprave u regionu.\n"Da bi se efikasno bavili izazovima koje je nametnuo KOVID-19, unapređenje uprave dobija na još većem značaju u regionu", kaže Asli Demirgič-Kunt, glavna ekonomistkinja Svetske banke za Evropu i Centralnu Aziju. "Digitalna tehnologija i informaciona revolucija nude potencijal za povećanje efikasnosti, transparentnosti, operativnosti i poverenja građana, što u celosti direktno unapređuje kvalitet uprave."\nInformacijama i podacima se postavljaju temelji za kvalitetnije donošenje odluka, optimizaciju rada državnih organa i delotvorniju raspodelu resursa, dok digitalizacija omogućava jačanje ovih procesa i doprinosi većoj efikasnosti i transparentnosti.\nDa bi se pojačao uticaj informacione revolucije, pored unapređenja digitalizacije javnog sektora neophodna je i koordinacija između decentralizovanih informacionih sistema pojedinačnih institucija. Kvalitet uprave u sve većoj meri zavisi od stepena korišćenja digitalnih alata i primene tehnologije radi unapređenja upravljanja, pružanja usluga i sveukupnog kapaciteta države. Države bi trebalo da primene i podsticajne mere kojima će pospešiti uvođenje i prilagođavanje informacionih sistema u javnoj upravi.\nInformaciona revolucija i digitalizacija takođe pružaju šansu za jačanje poverenja kroz podsticanje efikasne saradnje između vlada i civilnog društva. Jedan od najperspektivnijih mehanizama za unapređenje poverenja i legitimiteta su Otvoreni podaci, čijom primenom se snižavaju transakcioni troškovi prikupljanja, analize i objavljivanja podataka o javnom sektoru i omogućava sveobuhvatniji uvid u kvalitet uprave. Pružanje otvorenog pristupa podacima vlade bi takođe moglo da pomogne u sprečavanju širenja dezinformacija i pogrešnih informacija preko društvenih mreža. Podsticanje direktnih mehanizama za povratne informacije između građana i vlade ne samo da unapređuje pružanje javnih usluga, već takođe i gradi poverenje i legitimitet.\nTagovi: Ana Bjerde, BDP, Centralna Azija, digitalizacija, ekonomija, Evropa, kovid, pandemija, Rusija, Svetska banka, Turska\nPrevPRETHODNOIridijum – novi rekorder po potražnji i ceni\nSLEDEĆEDržava će finansirati do 50% troškova za energetski efikasna domaćinstvaNext


Bilčik: U CG važno da crkva bude odvojena od države, i da se požuri s reformama | PCNEN\nObjavljeno: 30.09.2020, 19:38h\nŠef Delegacije Evropskog parlamenta za Crnu Goru Vladimir Bilčik je izjavio da Crna Gora mora da “potrči” u pregovorima s Evropskom unijom (EU), jer ako ne preduzme reforme, neće napredovati ka EU, a rekao je i da je važno da crkva bude odvojena od države.\n“Ukoliko ne bude reforme, Crna Gora se neće približiti EU. Sve je u rukama nove vlade i svih institucija Crne Gore, pa bi bilo dobro vidjeti da su u tom smislu jasni ciljevi i posvećenost nove vlade u odnosu na članstvo u EU”, rekao je Biilčik u intervju za Radio Slobodna Evropa.\n“Važno je sačuvati slobodu vjeroispovijesti, ali je istovremeno važno da imamo jasnu odvojenost crkve i države. To je dio političke prakse širom EU, i to smatramo praksom koja bi trebala da postoji i u zemljama-kandidatkinjama”, rekao je Bilčik.\n“Još čekamo konačni izvještaj posmatračke misije OEBS (Organizacija za evropsku bezbjednost i saradnju) u kojem će biti ocijenjen izborni proces, uključujući i kampanju”, naveo je on, prenosi Beta.\n“Paket proširenja će takođe uključivati ocjenu političke situacije u Crnoj Gori. Pratili smo sve što se događalo, analizirali i izražavali zabrinutost, ali, na kraju krajeva, političke odluke, politička kampanja i političke promjene su u rukama njihovih aktera i građana u Crnoj Gori”, istakao je Bilčik.\n“Iz tragičnih događaja devedesetih godina svi moraju naučiti istorijske lekcije”, odgovorio je Bilčik na pitanje o tome da li vidi opasnost od sukoba u regionu, o kojoj je nedavno govorio predsjednik Crne Gore Milo Đukanović, kada je pozvao na zaštitu evropskog prostora od potencijalno novog rata na Balkanu.\n“Naša politika je proširenje sa značajnim fokusom na pomirenju, regionalnoj saradnji i sposobnosti regionalnih aktera da nalaze zajednička rješenja za konflikte. U tom smislu, konflikt se mora spriječiti, jer to, naravno, nije način kojim će može kretati ka evropskoj perspektivi”, zaključio je Bilčik.\nNovu parlamentarnu većinu od 41 poslanika u parlamentu Crne Gore koji ima 81 mjesto, čine koalicije “Za budućnost Crne Gore” (27 poslanika), “Mir je naša nacija” (10) i “Crno na bijelo” (četiri poslanika) koje predvode Zdravko Krivokapić, Aleksa Bečić i Dritan Abazović.


RTS :: "Dečji brakovi su ozbiljno kršenje prava devojčica"\nDruštvo "Dečji brakovi su ozbiljno kršenje prava devojčica"\nnedelja, 07. mar 2021, 10:40 -> 12:32\n"Dečji brakovi su ozbiljno kršenje prava devojčica"\n"Dečji brakovi ostavljaju katastrofalne posledice na mentalno i fizičko zdravlje devojčica, ali i na društvo u celini", upozorila je potpredsednica Vlade Srbije i predsednica Koordinacionog tela za rodnu ravnopravnost Zorana Mihajlović. Naglasila je da se 56 odsto devojčica romske nacionalnosti uda pre 18., a svaka šesta pre navršene 15. godine.\n"U susret Međunarodnom danu žena, ne možemo a da se ne osvrnemo na pojavu koja predstavlja ozbiljnu povredu ženskih i dečijih prava, a to su rani i dečji brakovi, naročito prisutni u romskoj zajednici. Na nama kao društvu je da stereotipe rušimo, a prakse koja su štetne menjamo, jer dečji brakovi ostavljaju katastrofalne posledice na mentalno i fizičko zdravlje devojčica, ali i na društvo u celini", upozorila je Zorana Mihajlović.\nPodsetila je, da je na inicijativu UNICEF-a i Koordinacionog tela formirana Nacionalna koalicija za okončanje dečjih brakova, kako bi se kroz zajednička i koordinirana zalaganja unapredila prava dece, naročito one iz najugroženijih kategorija.\nNaglasila je da se 56 odsto devojčica romske nacionalnosti uda pre 18. godine, a svaka šesta pre navršene 15. godine. To, kako je ukazala, ostavlja ozbiljne posledice po njihov život, jer prekidaju svoje školovanje, rano rađaju, što njih i njihove bebe izlaže brojnim zdravstvenim rizicima i stopi smrtnosti koja je duplo veća nego u opštoj populaciji, a neretko su izložene i nasilju u porodici i siromaštvu.\nDodala je da se kroz Nacionalnu koaliciju koju čine predstavnici resornih institucija, ali i udruženja koja se bave položajem Roma i Romkinja u društvu, radi na tome da se ta pojavu koja utiče na zdravlje, obrazovanje i pravo na život bez nasilja iskoreni.\nSto miliona devojčica u riziku od stupanja u brak\nDejana Kostadinova, direktorka UNICEF-a u Srbiji, upozorila je da je čak i pre izbijanja kovid-19 epidemije, 100 miliona devojčica bilo u riziku od stupanja u dečji brak u ovoj deceniji, uprkos značajnom smanjenju stope dečijih brakova u nekoliko zemalja.\nUkazala je da prekid školovanja, izolacija od prijatelja i nedostatak mreža podrške, kao i povećanje siromaštva, ugrožavaju postignut napredak da se iskoreni ova štetna praksa.\nZbog toga se, dodala je, mora nastaviti sa zajedničkim naporima, na globalnom nivou ali i u Srbiji, da bi se okončali dečiji brakovi.\nSmatra da je jedini način da se to uradi sprovođenje efikasnih zakona i politika, obezbeđivanje pristupa zdravstvenim i ustanovama socijalne zaštite i mere podrške ugroženim porodicama.\n"Samo zajedničkim naporima možemo značajno umanjiti rizike za devojčice i osigurati da one ostvare svoje pune potencijale i svoje pravo na bezbedno i bezbrižno detinjstvo, kao i pravo na obrazovanje, zdravlje, i pravo na budućnost", poručila je Kostadinova.


Modriča: Osveštani svetosavski dom i spomen-soba za 36 boraca (VIDEO) - Televizija K3\nModriča: Osveštani svetosavski dom i spomen-soba za 36 boraca (VIDEO)\nU Koprivni kod Modriče osveštani su Svetosavski dom i spomen-soba za 36 boraca Vojske Republike Srpske poginulih u Odbrambeno-otadžbinskom ratu\nProtojerej-stavrofor Јadranko Stojanović, paroh u Koprivni, rekao je da su mještani Koprivne i Koprivnske Trebave, opština, Ministarstvo rada i boračko-invalidske zaštite Republike Srpske i Ministarstvo civilnih poslova BiH obezbjedili 243.000 KM za izgradnju Svetosavskog doma, u kojem se nalazi spomen-soba.\nStojanović, koji je bio inicijator gradnje objekta, je istakao da su većinu novčanih sredstava obezbijedili mještani i tako se na najbolji način odužili stradalim borcima.\nPetar Despotović, čiji je sin Željko poginuo u proteklom ratu, rekao je sinoć novinarima da će spomen-soba i spomenik, koji je ranije izgrađen u porti crkve Svete Petke, biti mjesta gdje će se poklanjati sjenima svoga sina i svih stradalih boraca za Republiku Srpsku.\nPredsjednik opštinske Boračke organizacije Željko Terzić rekao je da se na ovaj način mještani, Srpska pravoslavna crkva, Boračka organizacija i lokalna uprava simbolično odužuju stradalima za Republiku Srpsku i šalju poruku da njihova žrtva nije bila uzaludna.\nZamjenik načelnika Modriče Nikola Savić rekao je da spomen-obilježja služe da sadašnje i buduće generacije podsjećaju na borce koji su za odbranu svojih ognjišta i Republike Srpske dali najvrednije što su imali.\nSela Koprivna i Koprivnska Trebava imaju 367 domaćinstava sa blizu 1.000 stanovnika.


Hrvatsko udruženje poslodavaca i vlada vode intenzivne pregovore o novoj šemi pomoći privredi i očuvanju radnih mesta nakon što se potroše sredstva iz postojećeg paketa državnih stimulacija, kako bi kompanije preživele krizu izazvanu pandemijom Kovid-19.\nPrema saznanjima Jutarnjeg lista, pregovara se o uvođenju državnog finansiranja skraćenog radnog vremena po uzoru na nemački program državnih naknada za skraćeno radno vreme, Kurcarbajt, koji se pokazao izuzetno efikasnim u zaštiti tržišta rada tokom krize 2009. godine.\nDetalji o novim merama hrvatske vlade mogli bi da budu poznati već ove nedelje, piše list.\nJutarnji navodi da ima više razloga zbog kojih će Hrvatska sa postojećih mera finansijske podrške preći na vlastitu verziju Kurcarbajta. Prvi razlog, kako dodaje, leži u tome što su do sada potrošene dve trećine novca za pomoć preduzetnicima tokom pandemije Kovid-19, a ostatak će biti potrošen do kraja juna.\nNakon toga država više neće imati tako izdašne fiskalne kapacitete za podupiranje preduzetnika, a vrlo je moguće da će se ekonomska kriza tek oteti kontroli. Finansijsko podupiranje skraćenog radnog vremena je mera koja je fiskalno manje zahtevna, a može da se rastegne na duži period i kombinuje s dodatnim merama za one delatnosti koje su najviše pogođene pandemijom i njenim ekonomskim posledicama.\nDrugi razlog može se tražiti u činjenici da je podrška skraćenom radnom vremenu postala perjanica programa finansiranja oporavka Evropske unije, koji je nedavno dogovoren, a težak je ukupno 500 milijardi evra, ocenjuje list.\nOd tog novca, čak bi petina (100 milijardi) trebalo da ode na razne evropske verzije Kurcarbajta pa je stoga hrvatsko pridruživanje panevropskoj akciji zaštite tržišta rada sasvim očekivano, dodaje se u tekstu. U osnovi Kurcarbajt omogućava poslodavcima da zaposlene pošalju kući, odnosno da im drastično srežu broj radnih sati, dok država tim radnicima sa skraćenim radnim vremenom nadoknađuje veći deo izgubljenog prihoda.\nNa taj način radnici ostaju zaposleni, a kompanije se ne dovode u situaciju gubitka školovane i vešte radne snage koju bi u slučaju oporavka ekonomskih aktivnosti teško nadomestili ako bi im dali otkaz.\nZa nemačkim primerom finansiranja izgubljenih radnih sati krenule su Danska, Švedska i Norveška, i to s vrlo izdašnim podsticajima. Finansiranje skraćenog radnog vremena uvele su i Francuska, Španija, Poljska i Velika Britanija, koja finansira 80 posto radničke plate do plafona od 2.500 funti.\nU Nemačkoj analitičari procenjuju da će broj radnika na skraćenom radnom vremenu koji su aplicirali za državnu pomoć u ovoj krizi oscilirati između 3,5 i pet miliona, što je daleko više nego 2009, kad je istu meru koristilo milion i po ljudi. Oficijelne procene nemačke vlade su, ipak, nešto skromnije: očekuju da će se za ovu vrstu podrške prijaviti oko 2,35 miliona ljudi, što će državu koštati više od 10 milijardi evra.\nTokom krize 2009, stopa nezaposlenosti u Nemačkoj je, zahvaljujući Kurcarbajtu, čak smanjena od početka recesije do marta 2009, i to sa 7,9 na sedam odsto. Prema proceni OECD-a, Nemačka je do trećeg kvartala 2009. S ovim programom spasila 200.000 radnih mesta, piše Jutarnji list.


Renault vozila uz dodatne 4 zimske gume - Automagazin\nPo Zakonu o bezbednosti saobraćaja je od prvog novembra je za sve učesnike u saobraćaju obavezno posedovanje 4 zimska pneumatika na automobilu (ako se na kolovozu nalazi sneg, led ili poledica). Ali to ne treba da brine Renault kupce...\n... jer za sve koji se odluče za kupovinu bilo kog putničkog vozila ove marke, tokom novembra meseca, pripremljena je specijalna pogodnost u vidu dodatnog kompleta zimskih guma.\nIz bogate Renault ponude izdvojili bi Novi Renault Clio koji se u Srbiji zvanično prodaje od septembra 2019. i sada se može naći u svim našim prodajnim salonima. Novi Clio pete generacije u verziji Life SCe 75 startuje sa cenom od 11990 eur.\nPored nove generacije legendarnog modela, u ponudi imamo i Clio četvrte generacije pod nazivom Clio Generation koji sa benzinskim motoro TCe 75 i bogatom opremom koja pored ostalog podrazumeva klima uredjaj, aluminijumske felne, led dnevna svetla i multimedijalni sistem Medianav, može se kupiti po ceni od 10490 €.\nU mesecu novembru pored redovnih popusta i benefita zimskih guma, kupci mogu da računaju i na dodatne popuste za određeni broj vozila sa lagera, a popusti se kreću od 200€ do 500€ u zavisnosti od modela. Kompletnu Renault ponudu možete proveriti kod svog najbližeg Distributera.


Odnosi CG i Albanije na visokom nivou • RTK\nPredsjednik Albanije Ijir Meta kazao je da je zadovoljan nivoom i kvalitetom svukupnih bilateralnih odnosa između dvije prijateljske susjedne zemlje. Meta je primio u oproštajnu posjetu crnogorskog ambasadora u Tirani Dušana Mrdovića.\nOn se, kako je saopšteno, zahvalio ambasadoru Mrdoviću na ličnom dopinosu razvijanju međudržavnih odnosa, na odličnoj saradnji i komunikaciji, i dok je bio na funkciji predsjednika Skupštine, i sada kada je na čelu države.\n"Prenio uvjerenje da je razvijanje bliskih i prijateljskih odnosa između dvije države i dva naroda, značajno ne samo sa bilateralnog, već i regionalnog aspekta. Uprkos izazovima sa kojima se suočava, Albanija mora istrajati na reformskom i integracionom putu, i uložiti dodatne napore kako bi se ispunili potrebni kriterijumi i dosegli, prije svega od naših građana očekivani standardi", naglasio je Meta.\nAmbasador Mrdović, kako je saopšteno, prenio je da sa zadovoljstvom može da konstatuje da je tokom njegovog mandata realizovana posjeta predsjednika Mete Crnoj Gori, da je nivo ukupnih političkih odnosa i saradnje proteklih godina na veoma visokom nivou, te da je potrebno da obije države ulože dodatne napore da takve političke odnose obogate jačim i sadržajnijim ekonomskim relacijama.\n"Zahvalio se predsjedniku Meti na kontinuirano iskazanom prijateljskom odnosu, spremnosti i dostupnosti za komunikaciju i saradnju sa Ambasadom Crne Gore u Tirani, i ukupno sa Crnom Gorom i njenim najvišim državnim adresama. Raduje me što sam tokom mog mandata u Albaniji bio svjedok njenog napretka, postignutih rezultata na reformskom putu, na jačanju demokratije i institucija, kazao je ambasador Mrdović i dodao da ohrabruje njena sitrajnost i odlučnost da se u tom smjeru nastavi. Prenio da je Crna Gora spremna da sa Albanijom podijeli svoja iskustva stečena tokom procesa pregovora sa EU", rekao je Mrdović.\nPotvrđeno još 302 novozaražena, petoro preminulo\nIzbori u Hrvatskoj: Birači nose olovke\nJoš osam osoba preminulo u Srbiji, 325 novih slučajeva\nU BiH 218 novozaraženih korona virusom\nStudenti: Tri dana za ispunjenje zahteva\nUdruženje gastronoma Kosova Vladi: Ne pravite razlike\n"Izbori su rešenje za zdravlje i građana i demokratije"


Stoltenberg o obaranju aviona: Poziv za buđenje - Sputnjik Srbija\nStoltenberg o obaranju aviona: Poziv za buđenje\n21:41 25.11.2015 (osveženo 21:52 25.11.2015) Preuzmite kraći link\nGeneralni sekretar NATO-a Jens Stoltenberg izjavio je da to što je Turska, članica Alijanse, oborila ruski avion, „ukazuje na neophodnost jačanja mehanizama kojima bi se u budućnosti izbegli takvi incidenti“.\nStoltenberg je u uvodniku, koji će sutra biti objavljen u nekoliko vodećih evropskih listova, naveo da incident oko obaranja ruskog aviona zahteva „smirenost i diplomatiju“, preneo je AP.\nTaj incident je ukazao da je potrebno unaprediti sporazume da bi se garantovao najviši stepen transparentnosti i predvidljivost vojnih aktivnosti u Evropi, naveo je Stoltenberg.\n„To nije novi Hladni rat, već poziv za buđenje“, istakao je šef NATO.\nStoltenberg je naveo da je „realnost da je pravilnik o evropskoj bezbednosti zastareo“.\n#SvetSaSputnjikom — Trapara: SAD žele Rusiju na kolenima (audio)\nobaranje ruskog vojnog aviona, obaranje, avion, NATO, Jens Stoltenberg, Turska


Ruski predsednik poziva na bolju zaštitu prava građana - Sputnjik Srbija\n17:21 17.03.2020 (osveženo 17:22 17.03.2020) Preuzmite kraći link\nPredsednik je na sastanku Generalnog tužilaštva Ruske Federacije istakao da je potrebno preduzeti efikasnije mere kako bi se obezbedilo poštovanje zakona i reda u ruskom društvu, kao i prava i sloboda ruskih građana. Kršenje zakona i dalje je učestalo u Rusiji i potrebno je raditi na prevenciji, rekao je on.\nP osebno istakao važnost poštovanja prava radnika i pozvao poslodavce da se ponašaju u skladu sa Zakonom o radu.\nGovoreći o pravima građana, ruski predsednik je napomenuo da je zadatak države da pomogne mnogočlane i siromašne porodice, bolesne i penzionere.\nPotrebna je i zaštita drugih društveno osetljivih grupa, kao što su deca i druga maloletna lica, naročito ona bez roditeljskog staranja i porodice, istakao je on.\nU vezi sa tim, Putin je pozvao i na jaču kontrolu nad istragom zločina počinjenih nad decom.\nzaštita, građani, prava


Zdenko Sakan: Opština Kotor Varoš realizovala postavljene ciljeve | Banjaluka.net\nZdenko Sakan: Opština Kotor Varoš realizovala postavljene ciljeve\nDok se veliki broj opština u Republici Srpskoj i Bosni i Hercegovini muči sa svakodnevnim problemima i odlaskom mladih, čini se da opština Kotor Varoš nema tih problema.\nNaime, Kotor Varoš pripada maloj grupi opština koje su prestigle predratni nivo zaposlenosti, privredni ambijent je izuzetno dobar i ljudi žive od svog rada.\nU razgovoru za portal Načelnik.net načelnik Zdenko Sakan otkriva da je cilj da kvalitet života građana opštine Kotor Varoš i pored svih teškoća održe na zadovoljavajućem nivou u velikoj mjeri ostvaren.\n“Više je razloga da budemo zadovoljni, a mi u lokalnoj samoupravi imamo obavezu više da istrajemo u namjerama da dostignemo postavljene ciljeve i zadatake”, kaže Sakan.\nRealizovane planirane investicije\nU 2020. godini je nastavljena izgradnja i uljepšavanje grada, podizanja nivoa komunalnih usluga i realizovanje značajnog broja planiranih investicija, a posebno težište svih aktivnosti je stavljeno na obezbjeđivanje novih razvojnih investicija i zapošljavanja.\n“Slobodno mogu reći da je Kotor Varoš poželjno mjesto za život i opština kakvu zaslužuju njeni stanovnici”, smatra načelnik Sakan.\nProtekla godina je, ističe on, bila opterećna brojnim izazovima, posebno u ekonomskoj sferi zbog pandemije virusa korona.\n“Bili smo prinuđeni da samo četiri mjeseca nakon usvajanja budžeta za 2020. godinu pristupimo njegovom rebalansu. Uradili smo preraspodjelu pojedinih stavki u budžetu, jer su određeni rashodi preusmjereni za finansiranje mjera za borbu protiv virusa korona”, navodi Sakan i dodaje da su ipak uspjeli da realizuju značajne projekte.\nKotor Varoš nosilac BFC sertifikata\nOpština Kotor Varoš je uspješno prošla proces sertifikacije za povoljno poslovno okruženje BFC i time postala šesta jedinica lokalne samouprave u Republici Srpskoj koja je nosilac ovog važnog i priznatog uvjerenja.\n“To je priznanje za kvalitet, ali i obaveza lokalne zajednice u pogledu kvaliteta pružanja usluga, prije svega privrednim subjektima, investitorima i ostalim nosiocima lokalnog ekonomskog razvoja. Ovaj sertifikat je mnogo doprinio promociji opštine kao povoljne poslovne sredine u širem regionalnom i prekograničnom kontekstu. On predstavlja svojevrsnu garanciju investitorima da određena lokalna samouprava pruža visok nivo usluga kompanijama u sve tri faze značajne za razvoj biznisa: predinvesticiona, investiciona i postinvesticiona”, naglašava Sakan.\nS ciljem podizanja kvaliteta života svojih građana opština Kotor Varoš realizuje brojne projekte. U fokusu su mladi, djeca, ali i osobe treće životne dobi.\n“Završen je projekat „Izgradnja led rasvjete na pješačkoj stazi uz rijeku Vrbanju“, za čiju namjenu su UNDP i opština Kotor Varoš izdvojili 27.250 KM. Nakon završetka radova na sanaciji i asfaltiranju pješačke staze i izgradnji elektrifikacije naši sugrađani imaju mogućnost da ovu dionicu koriste za šetnju i rekreaciju, čime smo značajno obogatili turističke sadržaje naše opštine”, navodi Sakan.\nGradski trg u Kotor Varošu, na kojem se održava niz manifestacija kompletno je uređen i pokriven brzim internetom.\nKotor Varoš – Trg\n“Uređenjem šetališta i trim staza kotorvaroško izletište Rujika polako postaje gradski park. Na šetalištu i stazama su postavljene klupe i stolovi, te nadstrešnice sa stolovima, čime su Kotorvarošani dobili kutak za odmor i rekreaciju”, navodi Sakan.\nOd manifestacija koje organizuje opština Kotor Varoš treba izdvojiti čuvenu Kotlićijadu, koja okuplja preko 80 ekipa svake godine, zatim Gastro fest, koji ima za cilj promociju turističkih i gastronomskih potencijala opštine Kotor Varoš.\n“Lokalna vlast uspješno je realizovala niz projekata predviđenih planom kapitalnih investicija. U potpunosti smo uredili Dom zdravlja “Sveti Pantelejmon” i kompletan krug te ustanove, izgradili smo novi objekat opštinske uprave, izvršena je modernizacija i sanacija lokalnih puteva u dužini od 23 kilometra, završeni radovi na izgradnji vodovoda prema Zabrđu i kanalizacione mreže na Ripištu”, navodi Sakan.\nZgrada opštine Kotor Varoš\nCilj nastavak stvaranja povoljne poslovne klime\nPo riječima Sakana trenutno opštinsko rukovodstvo ima jasnu razvojnu viziju, realno postavljene ostvarive ciljeve i konkretne zadatke, uklapajući se pri tom u budžetske okvire i mogućnosti.\n“Imamo jasan program i viziju razvoja. Naš primarni cilj je nastavak stvaranja povoljne poslovne klime, a nove investicije osiguraće nova radna mjesta i omogućiti nam stabilan budžet. Računamo na uspješnu saradnju sa Vladom Srpske, ali i na međunarodne fondove”, kaže Sakan.\nOznake: Zdenko Sakan


Janjić: Vlast ne zna ni kuda ide, ni kuda vodi Srbiju – FER\nFormulisanje i vođenje politike o Kosovu odvija se van institucija i javnosti, rekao je Janjić na predstavljanju Preglednog izveštaja o monitoringu unutrašnjeg dijaloga o Kosovu rađenog u periodu od 24. jula 2017. do 17. januara 2019. godine.\nOn je upozorio da istorijsko iskustvo uči da „kada nema demokratskog okvira – vladavine prava, funkcionisanja institucija i uticajne javnosti, upravljanje međuetničkim odnosima lako isklizne u domen ideoloških, političkih pa i oružanih sukoba“.\nPrema njegovim rečima, predsednik države Aleksandar Vučić, kao inicijator unutrašnjeg dijaloga, i Vlada nisu stvorili uslove za njegovo uspešnije odvijanje, posebno nisu podržali slobodu dijaloga i argumentovano raspravljanje.\nNavodeći da je Kosovo očigledno pitanje političkog pozicioniranja, on je oceno vlast „ne zna ni kuda ide ni kuda vodi Srbiju“.\nPrema njegovim rečima, pitanje Kosova, pokazuju analize, izvedeno je iz toga šta je strategija razvoja države i nacije i kako će se ta strategija ostvariti, a onda se Kosovo pojavljuje kao vrlo ozbiljno test pitanje.\nOn je pozvao Vučića da ispuni svoje obećanje dato kad je inicirao unutrašnji dijalog i da javnosti ponudi političku platformu za celovito rešavanje kosovskog problema.\nJedino što je relano moguće, to normalizacija odnosa Beograda i Prištine povezana sa evropskom perspektivnom, ocenio je Janjić.\nPregledni izveštaj o monitoringu unutrašnjeg dijaloga o Kosovu uradio je tim stručnjaka Foruma za etničke odnose u okviru projekta Monitoring i izveštavanje o unutrašnjem dijalogu o Kosovu, uz podršku Fonacije za otvoreno društvo.\nO izveštaju i unutrašnjem dijalogu uopšte za Dan uživo su govorili Predrag Milidrag, saradnik Foruma za etničke odnose, i Fajez Rišeg, ekspert iz Zagreba, iz Centra za razvojnu saradnju.


Air Serbia predstavlja rastuću mrežu destinacija na sajmu Arabian Travel Market u Dubaiju - TU Magazin\nAir Serbia predstavlja rastuću mrežu destinacija na sajmu Arabian Travel Market u Dubaiju\nBy redakcija on\t Apr 26, 2016 TURIZAM, VESTI\nEr Srbija, nacionalna avio-kompanije Republike Srbije, učestvuje na Arejbian travel market (Arabian Travel Market), vodećem sajmu turizma na Bliskom istoku.\nSajam se održava u Dubaiju do 28. aprila i očekuje se da će privući više od 26 000 profesionalaca u oblasti putovanja i korisnika njihovih usluga. Er Srbija izlaže na štandu grupacije Etihad ervejz partners (Etihad Airways Partners), broj ME2310, gde predstavlja širenje svoje regionalne mreže, koja će od juna 2016. godine putnicima ponuditi jednostavne konekcije preko glavnog grada Srbije do četiri nove destinacije: Hamburg, Kijev, Ohrid i Sankt Peterburg. Predstavnici Er Srbije će posetiocima Sajma predstaviti vrhunske proizvode i usluge avio-kompanije, koje će dostići još veći nivo 23. juna kada će novi A330 širokotrupni avion započeti letove između Beograda i Njujorka. Posetioci štanda mogu da saznaju više o floti uskotrupnih aviona Er Srbije, koja je opremljena sistemom Wi-Fly za povezivanje na internet, kao i sa izborom obroka “u bilo koje vreme” i širokim izborom opcija za razonodu u biznis klasi.\nDane Kondić, generalni direktor Er Srbije, je rekao: “Kao najveći događaj u oblasti putovanja na Bliskom istoku, ATM predstavlja odličnu mogućnost da prikažemo svoju ponudu i da unapredimo prisustvo našeg brenda u ovom regionu. Naši svakodnevni letovi između Beograda i Abu Dabija su uspostavili važan most između Srbije i Bliskog istoka, koji beleže značajan rast broja poslovnih i turističkih putnika. Uvereni smo da će ovaj promet sve više rasti kako budemo širili svoju mrežu linija tokom letnje sezone, povećavajući atraktivnost Beograda kao kapije ka Srbiji i regionu za putnike u vazdušnom saobraćaju.”


Gugl maps počinje da usmerava vozila na ekološke rute - Svetionik.com\n1 mesto 2\n1093 Gugl maps počinje da usmerava vozila na ekološke rute\nTanjug @ Ekspres.net · 31.03.2021 15:12\nGuglova aplikacija Maps počeće, u okviru borbe protiv klimatskih promena, da usmerava vozače duž ruta za koje se procenjuje da stvaraju najniže emisije ugenika na osnovu saobraćaja, kosina i drugih faktora, saopštila je ta kompanija. U saopštenju se navodi da će ta funkcija biti pokrenuta tokom ove godine u Sjedinjenim Američkim Državama, a zatim i u drugim zemljama, u okviru opredeljenja kompanije da svojim uslugama pomogne u borbi protiv klimatskih promena. “Za otprilike polovinu ruta smo u mogućnosti da pronađemo ekološki prihvatljiviju opciju s minimalnim ili nikakvim vremenskim troškovima”, rekao je direktor proizvodnje Rasel Diker, prenosi Rojters. Gugl navodi da relativne procene emisija donosi ispitivanjem različitih tipova vozila i puteva, oslanjajući se na podatke američke Nacionalne laboratorija za obnovljivu energiju (NLOE). Podaci o putu dolaze iz automobila sa Street Viewom,...\nVidiš 3,448 vesti od ukupno 3,466.